Lukašenko Belorusima: Ako vam se ne sviđa predsednik, to pitanje rešavaju samo izbori - 05.01.2021, Sputnik Srbija\nPredsednik Belorusije Aleksandar Lukašenko saopštio je građanima zemlje da, ako im se ne sviđa sadašnji šef države, ovo pitanje mogu rešiti samo izbori. 05.01.2021, Sputnik Srbija\nizbori i protesti u belorusiji, evropa, svet, vesti, belorusija, izbori\n12:33 05.01.2021 (Osveženo: 15:31 29.10.2021)\n© REUTERS / Maxim Guchek/BelTAPredsednik Belorusije Aleksandar Lukašenko\nKako prenosi državna agencija Belta, Lukašenko je razgovarao sa predstavnicima radnog kolektiva holdinga „Horizont“. Šefa države pitali su da prokomentariše odluku da se ova godina u Belorusiji proglasi Godinom narodnog jedinstva.\n„Samo želim da potvrdim da ovo nisam uradio kako bih nekome nešto pokazao. Iako verovatno ima smisla da ljudi shvate da ja nisam neprijatelj svom narodu i pre svega samom sebi. Želim da u zemlji bude tiho i mirno. Verovatno i vi sami to želite. Ako vam se ne sviđa sadašnji predsednik, ovo pitanje mogu rešiti samo izbori. Samo izbori. Kažem ovo, bez obzira koliko se to nekome ne sviđalo“, rekao je Lukašenko.\nU ponedeljak je pres služba beloruskog predsednika saopštila da je Lukašenko potpisao ukaz kojim se ova godina proglašava Godinom narodnog jedinstva, a odluka je doneta u cilju konsolidacije društva.\nSamo država obezbeđuje razvoj preduzeća\nLukašenko je rekao da smatra da, kada država stoji iza preduzeća, onda se ono razvija, a privatni vlasnik u teškim vremenima može ljude da izbaci na ulicu.\n„Suprotno tome, verujem da treba da se razvijamo, širimo proizvodnju. Zato što će u teškim vremenima privatnik (reći): ‘Ma, tamo je profit slab, odbacićemo ga’. Ljudi (će se naći) na ulici. Kad je iza leđa država, onda postoji neki razvoj“, istakao je predsednik.\nPodsetio je da je još posle raspada Sovjetskog Saveza morao da odluči o sudbini preduzeća koje se našlo u teškoj situaciji.\n„Sećam se da smo u tom periodu morali da donosimo teške odluke i to što nismo prodali, nismo dali za vaučere i tako dalje, nismo dali imovinu prevarantima. Ako želite jednom, bez mene, da prodajete – prodajte. Ali ja ne nameravam da prodajem ‘Horizont’“, naglasio je Lukašenko.\nPrema njegovim rečima, to je velika proizvodnja, imidž zemlje.\nHolding „Horizont“ se bavi razvojem i proizvodnjom potrošačke i industrijske elektronike.\nNakon predsedničkih izbora u Belorusiji 9. avgusta počeli su masovni protesti opozicije. Prema podacima Centralne izborne komisije, na izborima je pobedio aktuelni predsednik Aleksandar Lukašenko sa 80,1 odsto osvojenih glasova. Opozicija nije priznala rezultate izbora i smatra da je pobedila Svetlana Tihanovska. Osim toga, paralelno se održavaju i mitinzi pristalica Lukašenka, čija je inauguracija održana 23. septembra.


Mladi italijanski fudbaler je sa svega 14 godina napravio nešto što će ga pratiti čitav život, a već je uveliko širom medija na Apeninima, a i mnogo šire. On je nasred utakmice skinuo gaće i tražio od ženskog sudije da ga "oralno zadovolji ili izbaci iz igre".\nDevojku je, praktično od prvog zvižduka pištaljke, na zub uzela grupa od dvadesetak roditelja igrača Treportija, pa je tako, između ostalog, čula i opasku sa tribina da joj je bolje da ostavi suđenja i da se posveti prostituciji.\nBila je to samo kap u moru odvratnih uvreda, ali Nikastrova je vrhunac bezobrazluka doživela kada je jedan 14-godišnjak skinuo šorts i zatražio od nje da mu pokaže crveni karton ili ga oralno zadovolji.\nBalavac je u međuvremenu suspendovan, kada se podignula medijska hala buka, dok je Treportiju naloženo da plati kaznu od sto evra zbog ponašanja roditelja\nVlasnik kluba Lokanda Zanela sudiji se lično izvinio, a u priču su se uključili i drugi italijanski fudbalski ljudi kako bi Đuliju ohrabrili i podržali.\nIako je Đulija potražila pomoć psihologa posle incidenta, već u nedelju se ponovo pojavila na terenu i vodila meč na jednom međunarodnom juniorskom turniru.


Dijagnostičke informacije koje se prikupljaju sa računara, sakupljaju se i čuvaju na njemu. Kada Office dijagnostika utvrdi da bi podaci mogli biti korisni u dijagnostikovanju i otklanjanju nekog problema, sistem vas pita da li želite te informacije da pošaljete korporaciji Microsoft. Pored toga, po završetku testova, bićete upitani da posetite Web stranicu kako biste dobili savet na osnovu rezultata testova. Sve informacije koje podelite da korporacijom Microsoft su potpuno anonimne i apsolutno nijedan lični podatak neće biti identifikovan kao vaš. Pročitajte Izjavu o privatnosti da biste saznali više o poverljivosti informacija.


Vladimir Batez posetio opštinu Alibunar -\n21. novembra 2019.0942\nPokrajinski sekretar za sport i omladinu Vladimir Batez sastao se danas, 21. novembra, u Alibunaru sa predsednikom Opštine Dušanom Dakićem i načelnicom Južnobanatskog okruga Danijelom Lončar i tom prilikom uručio ugovore o finansiranju investicionog održavanja sale u OŠ „2. oktobar“ u Nikolincima i fiskulturne sale u Ilandži koju koriste učenici OŠ „Miloš Crnjanski“.\nZa dve fiskulturne sale u opštini Alibunar Pokrajinski sekretarijat za sport i omladinu opredelio je 3.859.759,00 dinara. Školske sale i sportski tereni upravo su mesta gde se deca kroz kvalitetnu nastavu fizičkog vaspitanja pravilno razvijaju, druže i počinju aktivno da se bave sportom i zato je revitalizacija školskih sportskih objekata jedan od naših prioriteta, naglasio je Batez.\nOsnov za razvoj vrhunskog sporta je školski sport, i zato ovakve projekte treba podržavati sa svih nivoa vlasti. Za više od tri godine u kontinuitetu, preko konkursa za sanaciju, opremanje, izgradnju i adaptaciju sportske školske infrastrukture i javne infrastrukture, širom Vojvodine realizovano je preko 200 projekata, vrednih više od 300 miliona dinara, naglasio je sekretar.\nRelated tags : danijela lončardušan dakićopština alibunaroš 2 oktobar nikolincivladimir batez\n21. novembra 2019.01038\n21. septembra 2021.0270\n15. marta 2019.0648\n3. jula 2022., 20:25


Predsednik Evropske federacije novinara (EFJ) Mogens Bliher Bjeregard (Mogens Blicher Bjerregard) ocenio je da je "šokantan način na koji je pravda uklonjena ili odložena u ovom slučaju", povodom ukidanja prvostepene presude za ubistvo novinara Slavka Ćuruvije i vraćanja suđenja na početak.\n"Naše kolege u Srbiji decenijama se bore protiv nekažnjivosti. Kada su počinioci i dalje na slobodi, bezbednost novinara i sloboda medija je u opasnosti. Mora se istaći da ućutkivanje novinara ne sme proteći bez posledica. Ovaj slučaj već predugo traje", ukazao je Bjeregard u pisanoj izjavi za Glas Amerike (VOA).\n"Duboko je zabrinjavajuće što 21 godina od ubistva nije bila dovoljna da Srbija osudi ubice novinara i tako započne borbu protiv nekažnjivosti zločina počinjenih nad novinarima. Štaviše, poništavanje presude izlaže srpske novinare, koji su izloženi redovnim fizičkim napadima, novim neizvesnostima", ukazao je Salaj.\nSlavko Ćuruvija fondacija iznenađena odlukom Suda\nSlavko Ćuruvija fondacija neprijatno je iznenađena odlukom Apelacionog suda da – pet i po godina posle početka ovog procesa – ukine prvostepenu presudu za ubistvo novinara Slavka Ćuruvije i predmet vrati na ponovno suđenje.\nOvakvom odlukom se nastavlja prava agonija za porodicu, prijatelje i poštovaoce ubijenog novinara, koji na pravdu čekaju sada već više od 21 godinu, navodi se u saopštenju Fondacije.\nKako se podseća, pošto je prvostepeni sud, posle četiri godine suđenja, koje je obilovalo kontroverznim odlukama, u aprilu prošle godine doneo presudu, gotovo godinu i po dana se čekala odluka Apelacionog suda.\nFondacija podseća da su dvojica prvostepeno osuđenih pripadnika Resora državne bezbednosti i dalje u takozvanom kućnom pritvoru, dok država ne pokazuje da bilo šta preduzima u vezi sa izručenjem optuženog Miroslava Kuraka, koji je u bekstvu.\n„Očekujemo da će prvostepeni sud ovaj slučaj razmatrati prioritetno i efikasno, te da će novom presudom potvrditi kazne koje su organizatori i izvršioci ovog zločina već jednom dobili“, navodi se u saopštenju.\nSlavko Ćuruvija fondacija još jednom ukazuje na značaj ovog procesa za bezbednost novinara i slobodu izražavanja u državi u kojoj su novinari ubijani, podmetane im bombe i spaljivane kuće, i poziva domaće i međunarodne institucije i javnost da ovaj proces isprate do kraja.\nUNS razočaran odlukom Apelacionog suda\nUdruženje novinara Srbije (UNS) takođe je saopštilo da je duboko uznemireno poništavanjem prvostepene presude saradnicima Državne bezbednosti optuženim za ubistvo Slavka Ćuruvije, čime ni više od 21 godine od ubistva tog novinara pravda nije dostignuta.\n"UNS je razočaran što Apelacioni sud nije iskoristio svoje zakonske pravo da presudi optuženima za ubistvo izdavača Dnevnog telegrafa i Evropljanina. UNS očekuje da će ponovljeno suđenje biti efikasno i da će konačno biti utvrđena odgovornost za ovo teško ubistvo i podmukli napad na slobodu štampe, a time poslata jasna poruka da zločini nad novinarima neće ostati nekažnjeni", dodao je UNS.\nTo novinarsko udruženje je još jednom izrazilo čuđenje što državni organi nisu preduzeli ništa da se optuženi Miroslav Kurak privede pravdi i pozvalo Vladu Srbije da ga što pre pronađe i zatraži njegovo izručenje.\nPrvostepenom presudom, koja je izrečena dve decenije posle zločina i četiri godine od početka suđenja, na ukupno 100 godina zatvora osuđeni su bivši čelnici i pripadnici Resora državne bezbednosti Radomir Marković, Milan Radonjić, Ratko Romić i Miroslav Kurak.\nApelacioni sud u Beogradu ukinuo je 7. septembra prvostepenu presudu za ubistvo Ćuruvije, koje se dogodilo 11. aprila 1999. godine, sa obrazloženjem da je prvostepeni sud prekoračio optužbu uvođenjem NN lica u taj slučaj.


NIŠTA OD DIFERENCIRANE STOPE PDV-A - Isto oporezivanje i za hljeb i za jahtu | Trebinje Live\nNIŠTA OD DIFERENCIRANE STOPE PDV-A - Isto oporezivanje i za hljeb i za jahtu\n"Upravni odbor Uprave za indirektno oporezivanje nije dobio zvaničnu inicijativu za uvođenje diferencirane stope PDV-a. Sve inicijative koje budu upućene, biće i razmatrane", rekla je Nataša Krsman, portparol UO UIO.\n"Napravili smo jedan prijedlog zakona o indirektnom oporezivanju koji je u potpunosti usklađen s trenutnim evopskim zakonima, ali stopu PDV-a nismo dirali jer to radi Uprava, a i to su pitanja više politike", kazao je Ratko Kovačević, portparol Uprave za indirektno oporezivanje BiH.\nPored toga što skoro pa sigurno BiH ostaje jedna od tri zemlje Starog kontinenta, pored Danske i Slovačke, s jedinstvenom poreskom stopom bez obzira na proizvod, ovo pitanje podijelilo je i stručnjake.\n"Mi smo jedna od rijetkih zemalja koja ima jednu fiksnu poresku stopu za obračun PDV-a, Srbija ima dvije, a ima zemalja koje imaju čak i tri", kaže Zoran Pavlović, ekonomski analitičar.\n"Mi smo u BiH došli u situaciju da Uprava odbija bilo kakvu diskusiju o tome da se uvede niža poreska stopa. Mnogo je lakše reći 17 odsto za sve, jer ako nema dvije stope, onda ne moram da budem stručan i da pratim da li neko zloupotrebljava nižu poresku stopu", kaže Pavlović.\n"Ako postoji politička volja, taj proces može da se riješi prije izbora, ali oni to neće uraditi", rekao je Pavlović.\nNjegovo mišljenje ne dijeli Saša Grabovac, izvršni direktor Udruženja ekonomista RS - SWOT, koji kaže da je smanjenje PDV-a generalno loša ideja i da je sam put ka njenoj realizaciji pun prepreka.\n"Poenta je da se pomogne socijalno ugroženim građanima, ali ta pomoć može mnogo direktnije da se sprovede. Zato kažem da je generalno ideja loša jer smanjenjem PDV-a korist bi imali i platežno snažniji građani, a ne samo siromašnija populacija. Tako da bi za pomoć građanima trebalo da bude napravljena bolja distribucija sredstava koja bi bila vršena preciznom izradom socijalne karte svake porodice", smatra Grabovac.\n"Samim tim, vrlo teško da će se bilo koja vlast odreći dijela prihoda u ovakvoj situaciji. Na drugoj strani imamo i mogućnost manipulacije cijenama, odnosno smanjenjem za dosta manji procenat od onog koji bi trebao u slučaju umanjenja PDV-a", kazao je Grabovac.\nBiH - PDV 17% za sve proizvode\nSrbija - Opšta stopa 20%\n- Umanjena stopa PDV-a 10%,\nHrvatska - Nulta stopa za životne namirnice, lijekove i ortopedska pomagala\n- Međustopa 13%,\n- Umanjena stopa 25%\nCrna Gora - Opšta stopa 17%\n- Umanjena stopa 7%\nMakedonija - Opšta stopa 18%\n- Umanjena stopa 5%


Španovićeva je zadržala ubedljivu prednost u ukupnom plasmanu Dijamantske lige, pošto posle četiri mitinga ima 36 bodova (od maksimalnih 40). Na drugom mestu je Britni Ris sa 16, a na trećem je Kristabel Netej sa 15 bodova.\nTrener Španovićeve Goran Obradović ocenio je da je ovo njena najvažnija pobeda od kada se takmiči na mitinzima Dijamantske lige, i naveo je tri razloga za tu ocenu.\n"Ostvarila je fantastičan rezultat po ekstremno lošim vremenskim uslovima, pobedila je u direktnom duelu dve aktuelne svetske prvakinje, Tijanu Bartoletu, svetsku šampionku iz Pekinga 2015. i Britni Ris, dvoransku prvakinju iz Portlanda 2016; i treći razlog je što je ostvarila ogromnu prednost i veliki kapital. Uz mudri odabir nastupa na predstojećim mitinzima, verujem da smo na odličnom putu da osvojimo 'dijamant'", rekao je Obradović.\nŠpanovićeva je pobednički skok ostvarila u drugoj seriji. Drugo mesto osvojila je Risova sa skokom od 6,88 metara, a treća je bila Bartoleta sa 6,68.


Grenel: Tramp ne razmišlja o podeli Kosova\nSpecijalni predstavnik američkog predsednika za pregovore Beograda i Prištine Ričard Grenel izjavio je danas da razmena teritorija nije politika Donalda Trampa, već je o tome govorio samo bivši Trampov savetnik za nacionalnu bezbednost Džon Bolton.\n„Predsednici Srbije i Kosova Aleksandar Vučić i Hašim Tači će 27. juna doći u Belu kuću da bismo razgovarali o istorijskom paketu i sporazumu, ali stalno moram da se borim protiv glasina o navodnom dogovoru o zameni teritorija“, rekao je Grenel za Foks njuz, prenosi Glas Amerike.\nTo nije Trampova politika, već dublje sagledano to je govorio Bolton, koji je vodio svoju, umesto politiku predsednkika Trampa, istakao je Grenel.\nOn je podsetio da je više puta demantovao da je u njegovom prisustvu razgovarano o razmeni teritorija između Srbije i Kosova i naglasio da je prioritet Vašingtona ekonomski razvoj Srbije i Kosova, dok će politička pitanja doći na red kada se za to stvore uslovi.\nIzvor: Danas / Tanjug


Posmatrači, međutim, tvrde da je čitav ovaj slučaj politički motivisan.\nSud u kineskom gradu Gaobeidianu, u blizini Pekinga, navodi da je Sun osuđen za krivična dela kao što su "okupljanje grupe ljudi za napad na državne organe", "ometanje vlade" i "izazivanje sporova i izazivanje nevolja", što su uopšteni termini koji se često koriste protiv aktivista za ljudska prava i neistomišljenika, prenosi britanski list "Gardijan".\nSun, otvoreni kritičar vlasti u Pekingu, uhapšen je 11. novembra zajedno sa više od 20 ljudi, uključujući njegovu suprugu, dva sina i snahe.\nGrupe za zaštitu ljudskih prava tvrde da je optužnica očigledna odmazda za Sunovu dugogodišnju podršku i njegova prijateljstva sa neistomišljenicima vlasti u Pekingu.\nSun, koji je ovog meseca napunio 67 godina, bivši je uzgajivač svinja koji je osnovao "Davu grupu za uzgoj životinja i stočarstvo".\nNaoružani napadač upao je u kampus Univerziteta u Permu u istoimenom gradu u Rusiji, i ubio osam ljudi, dok je 10 ranjeno. Napadač je uhvaćen.\nNajveći grad na Novom Zelandu, Okland ostaće zaključan najmanje još dve nedelje, ali će neke mere ograničenja protiv korona virusa biti ublažene od utorka.\nUnuk gradonačelnika Klivlenda ubijen u oružanom incidentu\nUnuk gradonačelnika Klivlenda Frenka G. Džeksona ubijen je u oružanom incidentu, saopštila je danas policija.\nAustralijska savezna država Viktorija, čiji je glavni grad Melburn, registrovala je danas 567 novih infekcija kovida-19, što je najveći dnevni skok broja zaraženih od početka ove godine.


Sa jučerašnje sednice gradske vlade\nDogodine obnova "Pančevca"\nIzabrani izvođači radova u 22 beogradske ulice\n- Sledeće godine Skupština grada odvojiće i značajna finansijska sredstva za obnovu Pančevačkog mosta, a vođa stručnog tima, koji će raditi na ovom projektu, biće akademik Nikola Hajdin - rekao je Bojan Stanojević, potpredsednik gradske vlade, na jučerašnjoj sednici vlade.\nGradska vlada usvojila je i izveštaj Komisije o izboru kandidata za nadzor saobraćaja u pojedinim oblastima. Uslove za nadzor na održavanju mostova su ispunili CIP, Institut IMS, Institut za puteve, Centar za puteve Vojvodine i Mostprojekt.\nNa jučerašnjoj sednici su usvojeni i zaključci Komisije o izboru kandidata koji će nadzirati održavanje ulica i puteva i saobraćajnu signalizaciju, kao i za radove na mostovima, kolovozima, čišćenju slivnika i održavanje pokretnih stepenica.\nIzvršni odbor Skupštine grada doneo je rešenje o obrazovanju stručnog saveta za praćenje izrade prethodne studije opravdanosti izgradnje prve linije lakog šinskog sistema. Savet će imati 10 članova, a među njima će biti i akademik dr Nikola Hajdin, Zoran Rubinjoni, gradski sekretar za saobraćaj, mr Miodrag Ferenčak iz Urbanističkog zavoda Beograda i mr Slaven Tica, direktor Direkcije za javni prevoz.\nČlanovi gradske vlade usvojili su i zaključak o izboru najpovoljnijih izvođača radova, koji će u budućem periodu popravljati 22 beogradske ulice. Obnavljaće se put za Besni fok, ulica Bilce, Grozdićeva, Kneževačka, Lafontenova, Milice Janković, Milićeva, Mirka Tomića, Mlinska, Nikole Tesle, Olge Jovanović, Paje Jovanović, Petra Jovovića, Rige od Fere, Stari obrenovački put, Usek, Vojvode Bojovića, Vojvode Dragomira, Vukova i Zage Malivuk. Na spisku je i Ulica kralja Petra, koju će obnavljati preduzeće "Centar", a ugovorena vrednost nabavke iznosi 4.878.640 dinara. Ulicu Lole Ribara popravljaće preduzeće "Gemaks", a ugovorena vrednost nabavke je 2.670.462 dinara.\nZa popravku krova na zgradi Gradske uprave u Ulici 27. marta, koji već duže vreme prokišnjava, iz gradskog budžeta će biti izdvojeno 2.500.000 dinara. Čišćenje drenažnih kanala na levoj obali Dunava biće, prema rečima Radovana Draškića, člana gradske vlade, povereno preduzeću "Sibnica".\n- Na ovaj način biće rešen dugogodišnji problem stanovnika obližnjih naselja, a predračunska vrednost radova je 4.398.960 dinara - zaključio je Draškić.


Brezovica: Srbima opet isekli struju\nHotelu Junior u kome već 16 godina žive raseljeni Srbi jutros je ponovo isključena struja. Kako stanari tog kolektivnog centra kažu, struja je isključena bez prethodnog objašnjenja ili...\nKiM: Uhapšena trojica Srba\nTrojica Srba uhapšena su u selu Drajkovce u opštini Štrpce, nakon što je u policijskoj akciji kod njih pronađeno i zaplenjeno 35.000 dolara za koje se sumnja da su falsifikati, saopštila je...\nVeselje u Sušiću i Gračanici\nJednoj od najbrojnijih porodica na krajnjem jugu Kosmeta, dvanaestočlanoj familiji Ljiljane i Radovana Stanojkovića u selu Sušiću kod Štrpca, sve je krenulo nabolje posle Božića kada su se...\nPolicija u Gnjilanu ispituje gradonačelnika Štrpca\nPolicija u Gnjilanu ispituje gradonačelnika opštine Štrpce Bratislava Nikolića, prenose mediji u Prištini.\nKamenovanje zbog konkurencije?\nAutobus kosovskog autoprevoznika Tandems, u kojem su bili samo Srbi, a koji saobraća na relaciji Beograd-Štrpce, kamenovan je u četvrtak kasno uveče u mestu Banjica na teritoriji opštine...\nKamenovan autobus pun Srba u Štrpcu. Povređena jedna žena\nJedna žena povređena je sinoć (27. februar) kada je u mestu Banjica, opština Kačanik kamenovan autobus na liniji Beograd - Štrpce u kojem su bili putnici srpske nacionalnosti.\nČekaju Vučića sa zastavom Velike Albanije\nInicijativa mladih studenata i intelektualaca organizovala je u Štrpcu simbolični protest zbog današnje posete premijera Srbije Aleksandra Vučića toj opštini i Kosovu i Metohiji.\nSlika za uspomenu dobrotvoru iz Liverpula\nŠta je porodica Stanojković iz sela Sušiće u opštini Štrpce, jedna od najbrojnijih srpskih familija na Kosmetu uradila sa zaista velikom donacijom od 600 AUD koju im je nedavno poklonio poznati...


24. May 2000 14:15 (GMT+01:00)\nU četvrtak u Pekingu ( 13,45 po našem vremenu, direktan tv prenos), domaća selekcija protiv reprezentacije Jugoslavije\nNa prvoj utakmici na azijskoj turneji selektor Boškov kreće sa kapitenom Stojkovićem, Mijatović će sedeti na klupi, a Mihajlović na tribinama\nPosle 11 sati udobnog leta, u Peking je sletela plava fudbalska ekspedicija. Dočekalo ih je sparno vreme, plus 32 stepena Celzijusa i neverovatan broj novinara.\nNaši igrači, i selektor Vujadin Boškov naravno, odmah su naleteli na neprobijni medijski zid: zujale su tv kamere, nije moglo da se diše od mikrofona, stotinu pitanja... Reprezentacija Jugoslavija je, očigledno, veoma cenjena na azijskim prostorima...\nMeđutim, vremena nije bilo, na aerodromu je našu fudbalsku ekspediciju dočekao ambasador Slobodan Unković, pa su svi odmah otišli na prijem. Posle prijema, pravac na trening. To je danak profesionalizmu.\nKineski novinari tvrde da će na "Radničkom stadionu", koji može da primi 80.000 gledalaca, biti upravo toliko i navijača, u četvrtak uveče u 19,45 časova po lokalnom, ili ti u 13,45 časova po našem vremenu, kada utakmica počne.\nPiksi sa trakom\nSelektor Vujadin Boškov nije izdiktirao sastav, ali se zna da će utakmicu sa Kinom započeti: Kocić - Dudić, Komljenović, Đorović, Krstajić - D. Stanković, Jokanović, Stojković, J. Stanković - Milošević, Kovačević. Dakle, sa kapitenskom na ruci, posle dužeg vremena u plavom dresu, Dragan Stojković. Od tri golmana koji će dobiti šansu na azijskoj turneji, protiv Kineza će od prvog minuta krenuti najiskusniji, Alekandar Kocić.\nMihajlović na poštedi\nSiniša Mihajlović je preboleo neugodnu povredu mišića, ali kako se zna da nije bilo pucanja već se radi o istegnuću, on je već spreman. Međutim, Boškov neće da rizikuje, daće još jedan, kraći odmor sjajnom liberu kojiće na teren 28. juna protiv Južne Koreje.\nPre plavih trenirali su Kinezi, naš Bora Milutinović, selektor "kosookih", kao i obično, stalno u pokretu, pozdravio se i "leteći" otišao da obavlja ostale obaveze, a reprezentativci su istrčali na neravan, loš teren.\nTrenirao je i kapiten Dragan Stojković koji je, eto, najzad sa plavom četom...\n- Za nas su ovo pripreme za "Euro 2000" i rezultat, po meni, nije u prvom planu. Četiri utakmice, četiri mogućnosti da selektor Boškov sve sagleda i snimi, izglanca i odabere 11 najboljih za start protiv Slovenaca 13, juna. Svakako, mi ćemo sve učiniti da svaku utakmicu dobijemo, Jugoslavija ima svoj rejting i tako mora da igra i ponaša se. Ali, ponoviću, bitno je da se uigramo, složimo kockice...\nO svojoj formi, kratko i jasno:\n- Spreman sam i fizički i psihički i u dobroj formi.\nToliko od kapitena, a šta kaže selektor? Boškov je, po ko zna koji put ponovio, da imamo sjajne individualce, koji igraju u najjačim evropskim ekipama, ali da svi moraju da se povinuju reprezentativnom kodeksu. Najavio je da će svi dobiti šansu, a da će se 11 najboljih znati posle poslednje utakmice, sa Hong Kongom, 3. juna.\nHoće li kineski horoskop biti napravljen već posle prvog duela na azijskoj turneji? I da li će kockice biti na našoj strani?\nMijatović "tajni adut"\nPo svemu sudeći, protiv Kine neće igrati ni Predrag Mijatović. I on je zdrav i oran, ali Boškov kalkuliše pa će šansu na prvom meču dati drugim igračima. Ipak, postoji šansa da Peđa ipak sedne na klupu i možda, ako bude neophodno, istrči na teren u drugom poluvremenu.\nTV i radio prenos\nUtakmica u Pekingu počinje u 19,45 po lokalnom, odnosno 13,45 po našem vremenu. Obezbeđen je direktan TV prenos, a po prvi put u istoriji, iz Kine će biti i direktan radio prenos.\n14:15h U četvrtak u Pekingu u 13.45 Kina protiv reprezentacije Jugoslavije\nU petak u Bečeju startuje fajnal-for vaterpolo Lige šampiona\n14:50h Selektor Slovenije Katanec uveren da na EP mogu više od časnih poraza\nSelektor Kamačo počeo pripreme s 12 igrača kojima je dozvolio dolazak kompletnih porodica\n17:47h Dok čelnici Budućnosti traže rešenje za novog trenera\n23:31h Upravni odbor Partizana juče promovisao novog (starog) trenera\n23:33h Real deklasirao Valensiju (3:0) i osvojio osmu titulu prvaka Evrope


Uspostaviti saradnju privrednika Semberije i Sarajeva | INFORMACIJA JE KAPITAL - Capital.ba\nUspostaviti saradnju privrednika Semberije i Sarajeva\n29. mar. 2012. 15:22 Objavljeno u PRIVREDA\nBIJELJINA, Neophodno je dati novi impuls saradnji privrednika regije Bijeljina sa privrednicima Kantona Sarajevo kako bi se napravio pomak u rješavanju ekonomske krize u kojoj se BiH nalazi, ocijenjeno je na sastanku upravnih odbora privrednih komora regije Bijeljina i Kantona Sarajevo.\n“Smatramo da su područja Semberije i Kantona Sarajevo kompatibilna za saradnju koja je u nekom ranijem periodu bila na veoma visokom nivou”, rekao je predsjednik Područne komore Bijeljina Mihajlo Vidić.\nOn je dodao da je Sarajevo jedan od veoma važnih potrošačkih centara za područje Semberije.\n“Imajući u vidu tešku ekonomsku situaciju u BiH, neophodno je angažovati sve potencijale unutar granica BiH, pokušati međusobno da koordinišemo aktivnosti u proizvodnji, prodaji i realizaciji”, rekao je Vidić.\nOn je upozorio na brojne probleme koji će BiH zadesiti prilikom ulaska Hrvatske u EU, ali i istakao da BiH unutar svojih granica ima prostor koji je neiskorišćen.\n“Problemi sa kojima ćemo se suočiti ulaskom Hrvatske u EU su izvjesni, ali mi istovremeno imamo veliki prostor unutar BiH koji je neiskorišćen za određene vrste roba”, rekao je Vidić i izrazio uvjerenje da će zajedničkim zalaganjem dvije komore biti učinjen značajan pomak u saradnji privrednika.\nPredsjednik Privredne komore Kantona Sarajevo Kemal Grebo istakao je da je najveći problem pitanje izlaska iz recesije, ocjenjujući da je neophodno dati stratešku podršku proizvodnji.\n“To je stav svih nas jer se jedino na taj način može riješiti pitanje nezaposlenosti u BiH. Treba stvoriti uslove, ne samo za strana ulaganja, nego i za ulaganja domaćih proizvođača”, rekao je Grebo i izrazio nadu da će uskoro između dvije komore biti potpisan sporazum o zajedničkoj saradnji. Srna\nKljučne riječi: ekonomska kriza, kemal grebo, mihajlo vidic, privrednici, saradnja, top\nSaradnja privrednika iz Bijeljine i Tirola\nLatinović: Saradnja u više oblasti\nĐokić sutra sa italijanskim i srpskim privrednicima\nPoziv privrednicima iz Turske da značajnije investiraju u BiH


Tim povodom, u nedelju 30. marta, u terminu od 17 do 20 časova će se održati javno predavanje dr Slađane Velkov za građane, na Otvorenom univerzitetu (prvi ulaz do crkve). Ona će govoriti o štetnosti vakcina, i izneti svoja iskustva koja je stekla radeći za Ujedinjene nacije u Makedoniji, kao lekar opšte prakse na Urgentnom odeljenju u Vranju i u Kuvajtu. Poslednjih nekoliko godina ova doktorica bavi se besplatnim obrazovanjem o samoizlečenju pravilnom ishranom i načinom života. Održala je preko 300 predavanja kako u Srbiji tako i u Saudijskoj Arabiji, Indiji, Makedoniji, Kuvajtu, Španiji, Bugarskoj i Australiji.\nDan ranije, u Bioskopu „Lifka” dakle, u subotu 29. marta u 18 časova, će biti prikazan dokumentarni fi lm “Narod Vakcina” Dr Garija Nala. Ovo je fi lm koji govori o štetnim posledicama vakcina o epidemijama autizma i drugih autoimunih bolesti koje se šire zajedno sa povećanjem broja vakcinacija. U dokumentarnom fi lmu govore isključivo doktori i naučnici, kao i žrtve vakcincija.\nOsnovna poruka potpisnika Peticije za ukidanje obavezne vakcinacije dece je da vakcine spadaju u medicinski eksperiment jer ne postoji nijedna klinička studija koja potvrđuje efi - kanost i bezbednost vakcina. Takođe se podseća da po važećem Zakonu u Srbiji prisiljavanje na vakcinaciju protivustavno, kao i uslovljavanje vakcinacijom za upis u školu ili vrtić.


Vučić odgovorio Haradinaju: Nisam se igrao sa Albancima\nRamuš Haradinaj lider Alijanse za budućnost Kosova\nBrine me ćutanje Evrope na ono što u posljednje vrijeme poručuju Albanci, rekao je premijer Srbije komentarišući poruku koju mu je uputio Ramuš Haradinaj "da se ne igra sa Albancima".\nVučić je istakao da je Albancima pružao ruku, ali da "neće to da čini i sa zločincima i silovateljima".\nPremijer i izabrani predsednik Srbije Aleksandar Vučić je rekao da ga ne brinu "opasni ljudi", poput Haradinaja, već ćutanje Evrope na ono što u poslednje vreme poručuju Albanci, a što se ne može drugačije razumeti nego kao pretnje "cepanjem" granica i rušenjem na Balkanu.\nBivši lider OVK Ramuš Haradinaj, po povratku iz Francuske čije vlasti su prošle nedelje odbile da ga izruče Srbiji radi suđenja za ratne zločine, uputio je premijeru i novoizabranom predsedniku Srbije Aleksandru Vučiću poruku da se "ne igra sa Albancima", prenosi kosovski list "Gazeta ekspres".\nHaradinaj, koji je sada lider Alijanse za budućnost Kosova (AAK), rekao je u televizijskoj emisiji Komiteti, u produkciji prištinskog Ekspresa, da "Vučić Albance vidi kao meke neprijatelje i da je napravio loš izbor kada je odlučio da se uhvati ukoštac sa njim".\nOn je istakao da ga ne brinu evidentno opasni ljudi, među njima i Haradinaj, već to što svi u Evropi ćute na ono što takvi govore i rade, kao što su danas, "lagali u Briselu o nekakvoj vojnoj bazi u Nišu".


SNS obeležila Badnji dan tradicionalnim unošenjem badnjaka - Povezane vesti - Naslovi.net\nBeograd -- Srpska napredna stranka obeležila je danas Badnji dan tradicionalnim unošenjem i osveštavanjrm badnjaka u sedištu naprednjaka u Beogradu. Badnjak je u prostorije stranke uneo predsednik Izvršnog odbora Darko Glišić, a praznik je… »\nSNS obeležila Badnji dan unošenjem badnjaka\nSrpska napredna stranka obeležila je danas Badnji dan tradicionalnim unošenjem i osveštavanjrm badnjaka u sedištu naprednjaka u Beogradu. Badnjak je u prostorije stranke uneo predsednik Izvršnog odbora Darko Glišić, a praznik je obeležen molitvom… »\nSrpska napredna stranka (SNS) obeležila je Badnji dan unošenjem badnjaka u svoje sedište na Novom Beogradu, a domaćin svečanosti bio je predsednik Izvršnog odbora te partije Darko Glišić. Glišić je, posle obreda sveštenika Srpske pravoslavne… »\nSNS obeležila Badnji dan Molitva, badnjak i česnica: "Srbija je sigurna kuća koja ima odgovornog domaćina"\nSrpska napredna stranka obeležila je danas Badnji dan tradicionalnim unošenjem i osveštavanjem badnjaka u sedištu naprednjaka u Beogradu. Badnjak je u prostorije stranke uneo predsednik Izvršnog odbora Darko Glišić, a praznik je obeležen molitvom… »\nMozzart sport pre 6 satijoš 10 povezanih


VojvodinaCafe - Poljoprivrednici se žale na nisku cenu pšenice\nPoljoprivrednici se žale na nisku cenu pšenice\nVest objavljena: 13.07.2013 08:19\nAsocijacija poljoprivrednika i Klub "100P plus" zahtevali su danas od Vlade Srbije da hitno isplati subvencije od 6.000 dinara po hektaru, regres za gorivo za prolećnu setvu i ostale neisplaćene subvencije iz 2012. godine. Asocijacija i Klub su u saopštenju zatražili da se rebalansom budžeta ne dozvoli umanjenje za agrar i ukazali da su investicije u poljoprivredi više nego neophodne.\nTakođe oni su pozvali poljoprivredne proizvođače da ne seju pšenicu ukoliko nemaju poznatog kupca i minimalnu ugovorenu otkupnu cenu kako se ne bi desilo da je prodaju po "sramotno niskoj ceni".\n"Prošlogodišnja suša, nedostatak subvencionisanih kredita za prolećnu setvu, subvencija za investicije - mehanizacija, objekti, skladišta uzrok su besparice koja je navela poljoprivrednike da predaju pšenicu po sramotno niskoj ceni", navodi se su saopštenju.\nAsocijacija i Klub su upozorili da će se pod ovakvim okolnostima sigurno nastaviti trend smanjenja zasejanih površina pod pšenicom.\nOni podsećaju da je prosečna tržišna cena prošlogodišnje pšenice bila viša od 25 dinara, a da je sada nebrigom države i sistema svedena na oko 16 dinara.\n"Pitamo se da li ce Vlada išta učiniti da proizvodi od brašna budu jeftiniji za 40 odsto", navodi se u saopštenju.


E prime: Iz hobija do ozbiljnog biznisa! Arhive - Dan u Beogradu\nNaslovna » Arhive po tagovima: E prime: Iz hobija do ozbiljnog biznisa!\nArhive po tagovima: E prime: Iz hobija do ozbiljnog biznisa!\n16. decembar 2019. Promocije 0\nZa samo 5 dinara 100 pređenih kilometara Električni bicikli su iz godine u godinu sve popularniji širom planete, a i na domaćem terenu njihova popularnost je sve veća i veća, kao i sama potražnja. Prema nezvaničnim informacijama u EU se godišnje proizvede nešto preko dva miliona električnih bicikala i gotovo svi oni sa lakoćom nađu put do svojih kupaca. Sa …


Eksplozija u Briselu, osumnjičeni upucan\nRojters javlja da je sat vremena nakon napada situacija mirna i da policija formira kordon (ilustrativna fotografija)\nBelgijski policajci upucali su večeras osobu osumnjičenu da je bombaš samoubica na centralnoj železničkoj stanici u Briselu, saopštili su zvaničnici, dodavši da drugih žrtava nema, da je situacija pod kontrolom i da su ljudi sa mesta događaja evakuisani, prenosi Rojters.\nRojtersov izveštač koji se na licu mesta našao sat vremena nakon incidenta – kada je muškarac izazvao manju ekploziju – navodi da je situacija mirna, da policija formira kordon i da nekoliko prolaznika mirno posmatraju pripadnike snaga bezbednosti.\nLokalni mediji, međutim, navode oprečne informacije. Portparol policije izjavio je da još nije poznato je li osumnjičeni mrtav, dok su drugi zvaničnici navodno izjavili da je ubijen.\nKako piše belgijski list La Libre, citirajući tužioca, upucani muškarac nosio je ranac i eksplozivni pojas. Uređaj je aktivirao kada je privukao pažnju vojnika na stanici, navodi taj list, prenosi BBC.\nJavni tužilac izjavio je da je u toku istraga radi li se o terorističkom incidentu.\nPremijer Belgije Šarl Mišel poručio je građanima preko Tvitera da postupaju po instrukcijama policije.\nEvakuisan je i briselski trg Gran plas, popularno turističko odredište, koji je od stanice udaljen oko 200 metara.


Selo na jugu Srbije promenilo ime u Putinovo - Grocka Info\nNaslovna Vesti Društvo Selo na jugu Srbije promenilo ime u Putinovo\nSelo na jugu Srbije promenilo ime u Putinovo\nNa jugu Srbije u Gornjem Gajtanu, u opštini Medveđa, zaselak Adžinci nosi ime još od vladavine Turaka, međutim u novembru su meštani odlučili da ga preimenuju u Putinovo, piše Politiko.eu.\nIme nosi po predsedniku Rusije, Vladimiru Putinu, koga meštani vide kao jednog od najsposobnijih državnika, koji se zalaže za mir i bori protiv američkog tipa osvajačke politike, navodi Politiko.\nMeđutim, otkada je na vlast došao predsednik SAD Donald Tramp, žitelji sela Putinovo se nadaju da imaju još jednog „prijatelja“ na visokoj poziciji. Očekuju rebalans snage na Balkanu, povlačenje SAD i još veći uticaj Rusije.\nU čast ruskog predsednika, lokalna rakija nazvana je „putinovka“, a stanovnici se uz nju često okupljaju na mestu koje nazivaju „biblioteka“, s tim što navode da se unutra može naći „više pića, nego knjiga“.\nTANJUG, STUDIO B\nPrethodni tekstNeradni dani za Sretenje 15. i 16. februara\nSledeći tekstПредседник Симоновић одржао састанак са представницима општинских савеза одгајивача српских високолетача\nМАНАСТИР РАЈИНОВАЦ: Одржана поноћна божићна литургија


Svi na svetu znaju da su proteste u Belorusiji režirale strane službe samo Vuku Jeremiću to nije jasno | Borba Info\nHome/Aktuelno/Svi na svetu znaju da su proteste u Belorusiji režirale strane službe samo Vuku Jeremiću to nije jasno\nSvi na svetu znaju da su proteste u Belorusiji režirale strane službe samo Vuku Jeremiću to nije jasno\n22/08/2020\tAktuelno Leave a comment\nPredsednik Narodne stranke Vuk Jeremić je ocenio da je rezultat bojkota izbora to što Skupština Srbije i 90 odsto lokalnih parlamenata “nisu održivi”.\n“Očigledno je da značajan broj građana Srbije nema svoje predstavnike u tim institucijama i to stvara neodrživo stanje. Mi ćemo se boriti za stvaranje uslova za fer i slobodne izbore, ali do toga ne može doći tako što će neko iz vlasti obećati da će biti drugačije, nego se mora obezbediti precizan verifikacioni mehanizam uz međunarodno posmatranje”, rekao je Jeremić.\nOn smatra da sadašnji sastav Skupštine Srbije “sasvim sigurno neće izdržati pun mandat”, odnosno naredne četiri godine.\nJeremić je ocenio da pre promene vlasti “mora biti jasno šta dolazi posle” i da će se aktuelno stanje održavati sve dok to ne bude jasno.\n“Dobar primer za to su događaji u Belorusiji, gde je ljudima očigledno dosta, hrabro izlaze na ulicu i pružaju otpor režimu, ali još uvek ne dolazi do promena. Tek kada se budu politički konsolidovali do mere da bude jasno šta dolazi posle, to će postati moguće”, naveo je Jeremić.\nPrema njegovoj oceni, predsednik Srbije Aleksandar Vučić više ne uživa poverenje velikih sila kojima, kako je kazao, neće biti milo da u Srbiji dodje do promene dok ne bude jasno šta je alternativa.\nPredsednik Narodne stranke Vuk Jeremić najavio je danas da će ta stranka na jesen osnovati gradski odbor u Valjevu.\n„Odlučili smo da osnivamo odbore tek kada pronađemo prave ljude, jer ne želimo samo da zabodemo zastavicu i kažemo da postojimo u nekom gradu. Verujem da sada imamo prave ljude u Valjevu“, rekao je Jeremić novinarima u Valjevu, gde je razgovarao sa građanima i članovima Narodne stranke.\nJeremić je istakao da će najvažniji zadatak Narodne stranke u narednom periodu biti jačanje terenske mreže i dodao da ta stranka danas ima najbolje razvijenu infrastrukturu od svih činilaca iz opozicije, ali da je to još daleko od željenog.\nUpitan o eventualnom raspisivanju prevremenih parlamentarnih izbora, rekao je da će sve što se bude događalo u narednom periodu biti u velikoj meri obojeno pogoršanjem ekonomskih prilika i krizom izazvanom koronavirusom. „Da li će to i kada dovesti do ranih izbora, zavisiće od mnogo stvari, uključujući i fer izborne uslove“, kazao je Jeremić.\nPredsednik Narodne stranke dodao je da je rezultat bojkota izbora to što Skupština Srbije i 90 odsto lokalnih parlamenata „nisu održivi“.\n„Očigledno je da značajan broj građana Srbije nema svoje predstavnike u tim institucijama i to stvara neodrživo stanje. Mi ćemo se boriti za stvaranje uslova za fer i slobodne izbore, ali do toga ne može doći tako što će neko iz vlasti obećati da će biti drugačije, nego se mora obezbediti precizan verifikacioni mehanizam uz međunarodno posmatranje“, rekao je Jeremić.\nPrevious Milo kupuje albanske glasove obećanjima za posao\nNext Američki specijalac uhapšen zbog špijunaže u korist Moskve


Predstavnik Rusije: Čisto da razjasnimo - BIGportal.ba\n23 Jula, 2021 23 Jula, 2021 0293\nRusija ne odustraje. Nakon što je odbijena njihova rezolucija o BiH, predstavnici Moskve kažu da visoki predstavnik za BiH nije imenovan na tu funkciju\nČinjenica da Savet bezbednosti UN nije usvojio rusko-kinesku rezoluciju o imenovanju visokog predstavnika za BiH na godinu dana znači da predstavnik Nemačke Kristijan Šmit nije imenovan na tu funkciju, koja ostaje upražnjena, rekao je prvi zamenik stalnog predstavnika Rusije pri UN Dmitrij Poljanski.\n“Savet bezbednosti nije uspeo da usvoji rezoluciju o visokom predstavniku za BiH i SB nije odobrio kandidaturu gospodina Šmita. Upozoravali smo da su svi pokušaji naših kolega da se zaobiđe uključivanje Saveta bezbednosti u taj proces ne samo nezakoniti, nego i opasni. Prema tome, nakon ostavke Valentina Incka, to mesto ostaje upražnjeno”, precizirao je Poljanski na zasedanju Saveta bezbednosti.\nPrema njegovim rečima, ne postoji i ne može postojati nikakva pravna osnova za drugačije tumačenje onoga što se dogodilo. Poljanski je pozvao zapadne članice SB UN da ne pogoršavaju situaciju i da se vrate normalnom i koordinisanom radu u formatu rukovodec´eg komiteta. “Želeli bismo da upozorimo naše kolege iz Saveta bezbednosti da ne preduzimaju nove nezakonite korake, posebno da ne podržavaju nezakonite štic´enike na mestu visokog predstavnika. Takve kratkovide akcije samo prete da pogoršaju unutrašnju političku situaciju u BiH i mogu poništiti dostignuc´a međunarodne zajednice u poslednjih 25 godina”, konstatovao je predstavnik Rusije.


Uoči izbora, hakeri ukrali republikancima 2,3 miliona dolara\nVesti, 02.11.2020, 09:30 AM\nSamo nekoliko nedelja pre predsedničkih izbora u SAD, nepoznati hakeri navodno su ukrali 2,3 miliona dolara sa računa Republikanske stranke u Viskonsinu, prenosi Associated Press. Krađa je otkrivena 22. oktobra, a predsedavajući Republikanske stranke u Viskonsinu Endru Hit kaže da FBI trenutno istražuje slučaj.\nPrema njegovim rečima, hakeri su koristili lažne račune nekoliko firmi sa kojima stranka sarađuje i koje za potrebe kampanje šalju promotivni materijal. Tako je umesto na račune ovih firmi novac završio na računima hakera.\nOva vrsta hakovanja zapravo je prilično česta prevara. Facebook i Google su 2017. godine bili žrtve slične prevare koja je prouzrokovala štetu od više od 100 miliona dolara.\nPrevaranti često koriste lažne račune za napade na firme i organizacije, nadajući se da će lažni računi proći zajedno sa pravim. S obzirom na to kako predizborne kampanje mogu biti dinamične i dramatične u poslednjim nedeljama pre izbora, nije teško zamisliti kako su lažne fakture lako mogle da promaknu. Napadači su podmetnuli lažne podatke firmi koje inače sarađuju sa strankom, pa su uplate završile na njihovim računima.\nNe zna se koliko dugo su hakeri izvlačili novac sa računa, ali suma je velika, s obzirom na to da je portparol republikanaca Viskonsina Alek Zimerman rekao da je na saveznom računu stranke trenutno 1,1 milion dolara.\nViskonsin se smatra jednom od ključnih država i za Trampovu i Bajdenovu kampanju na predstojećim izborima.\nMicrosoft otkrio da su ruski hakeri u SolarWinds napadu uspeli da preuzmu nešto od koda njihovih proizvoda\nMicrosoftov tim za bezbednost objavio je da je završio istragu o SolarWinds napadu i da nije pronašao dokaze da su hakeri koristili interne sisteme ... Dalje


Veća bezbednost saobraćaja u Beogradu je prioritet\nBeta 18. marta 2016. 14:20\nGradonačelnik Beograda Siniša Mali i vršilac dužnosti direktora Agencije za bezbednost saobraćaja Jasmina Milošević potpisali su danas u Skupštini grada protokol o saradnji u unapredjenju bezbednosti saobraćaja u Beogradu.\n„Potpisivanje ovog protokola daje nam mogućnost da još intenzivnije saradjujemo sa Agencijom za bezbednost saobraćaja, jer je jedan od prioriteta u Beogradu bezbednost vozača, starih i mladih osoba, kao i osoba sa posebnim potrebama“, rekao je Mali novinarima.\nOn je nakon potpisivanja protokola kazao da je broj poginulih na ulicama Beograda u protekle dve godine „na istorijskom minimumu“ i dodao da je grad u protekle dve godine uložio oko 80 miliona dinara u bezbednost „najmladjih sugradjana“.\n„Poslednje dve godine smo samo za naše najmladje sugradjane označili 100 zona škola“, dodao je on.\nVršilac dužnosti direktora Agencije za bezbednost saobraćaja Jasmina Milošević kazala je da će tokom aprila biti organizovan seminar za prosvetne radnike kako bi se osposobili da edukuju mlade ljude u domenu saobraćaja i na taj način povećaju bezbednost na ulicama Beograda.\n„Vršnjačka edukacija je dovela do toga da u ove godine u Beogradu bude 20 odsto manje saobraćajnih nezgoda nego prethodne godine“, kazala je ona.\nDodala je da će se Agencija za bezbednost saobraćaja tokom 2016. godine „ozbiljno obraćati dvotočkašima“, kako bi uticanjem na njihovu svest smanjila mogućnost saobraćajnih nezgoda.


devojka | Novosti.rs\nNOVOSADSKA policija postupala je danas po dojavi građana da je oko 11 sati u Bačkom Petrovcu oteta jedna osoba.\nURNEBESAN snimak iz jednog beogradskog tržnog centra osvanuo je na društvenim mrežama. Kako je objavljeno na Instagram stranici moj_beo_grad, na snimku se vidi grupica devojaka od kojih jedna pokušava da izvede akrobaciju.\nŽIVOT tinejdžerke K. G. (17) iz Gornjeg Katuna kod Varvarina tragično se ugasio u subotu posle 22 sata, u krugu Opšte bolnice Kruševac, gde je lepa devojka skočila iz bolesničke sobe u koju je prethodno primljena zbog teškog pijanstva.\nNIJE IZDRŽALA: Devojčica (17) koja je skočila sa Opšte bolnice u Kruševcu podlegla povredama\nDEVOJKA stara 17 godina iz okoline Varvarina, koja je skočila večeras nešto posle 22 sata sa Dečjeg odeljenja zgrade Opšte bolnice u Kruševcu, podlegla je povredama - saznaju "Novosti".\n20. 02. 2021. u 23:59\nDEVOJKA stara 17 godina iz okoline Varvarina skočila je večeras nešto posle 22 sata sa Dečjeg odeljenja zgrade Opšte bolnice u Kruševcu - saznaju "Novosti"!\nKATARINA P, za kojom su porodica i policija tragali nekoliko dana, pronađena je živa i zdrava.


ITBO: Konsultanti za uspeh | PC Press\nITBO: Konsultanti za uspeh\n9. oktobar 2014. 9. oktobar 2014. PC Press\nITBO je epitet lidera u oblasti upravljanja performansama, odnosno primene sistema za planiranje, poslovnu analizu i izveštavanje, stekao zahvaljujući spoju znanja, iskustva i posvećenosti. Njihovi projekti na polju implementacije Business Intelligence, Strategy Management i Business Planning alata korisnicima stvaraju uslove da ostvare maksimalne poslovne rezultate.\nUvođenjem ERP‑a preduzeće otvara velike mogućnosti u pravcu efikasnijeg i kvalitetnijeg poslovanja. Efekti su jasno merljivi i ukoliko je organizacija spremna i sposobna da iskoristi sve što takav softver uobičajeno pruža, dobici će se pokazati u prilično kratkom roku. Na najvišim nivoima upravljanja, tamo gde se prate rezultati poslovanja i donose strateške odluke, uobičajeno je bilo mišljenje da će implementacijom i primenom ERP sistema, rukovodstvo obezbediti odgovore na sva relevantna poslovna pitanja. Međutim, koliko god da su ERP sistemi moćni i obezbeđuju veliki broj operativnih informacija, u suštini su oni visokointegrisani transakcioni sistemi optimizovani pre svega za unos poslovnih podataka.\nRukovodstvu kopmpanije je, u stvari, potrebno nešto drugo – savremen sistem za upravljanje performansama. Takav sistem se oslanja na podatke koji su prikupljeni kroz mnogobrojne transakcije zabeležene u ERP‑u, i pretvara ih u korisne informacije prilagođene poslovima analize ostvarenih rezultata i potrebama strateškog odlučivanja. Naslućujete da je upravljanje performansama veoma blisko poslovnom izveštavanju i poslovnoj analitici generalno, ali uz jedan dodatak – sve to se posmatra kroz prizmu definisanih ključnih indikatora rezultata i performansi samog preduzeća, a koji su u direktnoj vezi sa zadatim strateškim ciljevima.\nVišedecenijska praksa pokazuje da je uvođenje sistema za upravljanje performansama posao za koji unutar preduzeća uglavnom ne postoje dovoljno raspoloživi resursi i da je najefikasnije na tim zadacima angažovati konsultante. Izbor tima stručnjaka je ovde veoma važan, jer se radi o ekspertizi najvišeg nivoa za koju je potrebno veliko znanje i iskustvo, ne samo u oblasti informacionih tehnologija, već i širokom spektru veština organizacije, strateškog upravljanja, finansija, kontrolinga… Potpuna posvećenost ovakvog tima eksperata i njihov proaktivan pristup implementaciji, formula je uspešne realizacije projekta, koji obezbeđuje da se efikasnost poslovnog odlučivanja, planiranja i upravljanja strategijom podigne na znatno viši nivo.\nITBO je upravo nastao sa željom osnivača da se stvori tim koji je spreman i sposoban da u potpunosti odgovori takvim zahtevima. Na jednom mestu je okupljena ekipa vrhunski obučenih specijalista različitih profila, sa bogatim iskustvom na projektima ove vrste, koja je specifična po tome, da je u mogućnosti da kompanijama, pored pružanja usluga poslovnog i finansijskog konsaltinga ujedno pruži i usluge tehničke implementacije najsavremenijih rešenja poslovne inteligencije, upravljanja srategijom i performansama generalno.\nPosao implementacije sistema za upravljanje performansama podrazumeva definisanje novog ili usavršavanje postojećeg poslovnog modela, definisanje planova koji će biti osnova za merenje i praćenje rezultata i postavljanje jasnih kriterijuma, kao i definisanje metodologije za upravljanje performansama.\nKonačni rezultat je jasna prezentacija ostvarenih rezultata i ključnih pokazatelja uspeha, koja je pregledna, lako razumljiva, konzistentna i nedvosmislena. Rukovodstvo kompanije stiče osnovu i okvir za donošenje strateških i operativnih odluka kojima će svoj poslovni model prilagoditi uslovima tržišta i kompanijskim ciljevima generalno.\nDa bi se sve to postiglo, konsultantski tim ITBO‑a aktivno učestvuje u definisanju i pozicioniranju funkcija kontrolinga, analizi potreba rukovodstva i identifikaciji i sistematizaciji ključnih indikatora performansi. Tek kada se završi ovaj posao poslovnog konsaltinga, pristupa se tehničkom konsaltingu, odnosno analizi izvora podataka, implementaciji neophodnih softverskih alata, izradi izveštaja u skladu sa definisanim ključnim indikatorima performansi, izradi modela za samostalnu analizu i, na kraju, kreiranju ključnih dashboard‑a za rukovodstvo, gde se vizuelno i numerički, jednim pogledom, stiče uvid u rezultate poslovanja.\nU vreme kada su budžeti za razvoj i modernizaciju poslovanja veoma ograničeni, a kako se radi o alatima koji su namenjeni najvišem rukovodstvu, kompanije praktično nemaju prava na grešku prilikom izbora konsultanta.\nZa razliku od brojnih IT projekata u kojima se od konsultanta očekuje razvoj i / ili implementacija po unapred definisanoj tehničkoj specifikaciji, ovde je situacija sasvim drugačija. Prezentacijom velike baze znanja i iskustava iz prakse, konsultanti pomažu korisnicima da lakše i brže prepoznaju, odnosno definišu svoje ključne indikatore performansi, kao i najefikasnije načine prezentovanja poslovnih rezultata rukovodstvu, primenom savremenih alata. Naravno, sve to uz puno poštovanje specifičnosti svakog preduzeća ponaosob.\nUpravo zbog pristupa gde su znanje, iskustvo i posvećenost na prvom mestu, ITBO je u svoj portfelj upisao brojne internacionalne i regionalne projekte ovog tipa.\nVisoku ekspertizu su prepoznali i svetski lideri u oblasti pružanja usluga poslovnog savetovanja i sistem integracije, gde za poslove razvoja i implementacije sistema za upravljanje performansama, u okviru svojih širih projekata angažuju upravo ITBO.\n(Objavljeno u časopisu PC#214)\nTagovi: Business, business intelligence, ERP, ITBO, izbor konsultanta, KONSALTING, konsultantske usluge, tajna uspeha, uspeh\n← Extreme organizovao skup Office 365 – iskustva i saveti\nKaspersky Internet Security Multi-Device 2015 – na različitim uređajima →


Studenti protiv ulaska Kosova u Unesko – Zvornik Danas\nNaslovna/VIJESTI/Ex-Yu/Studenti protiv ulaska Kosova u Unesko\nIspred hrama Svetog Save oko hiljadu studenata Beogradskog Univerziteta i građana danas je protestvovalo protiv prijema takozvanog Kosova u Unesko i otimanja srpske kulturne baštine na Kosovu i Metohiji. U Kosovskoj Mitrovici oko pet stotina studenata i građana na protestnom skupu sa istom porukom kao i kolege u Beogradu.\nProtest u Beogradu je počeo u simboličnih 12 časova i 44 minuta, čime su organizatori protesta htjeli da skrenu pažnju domaće, ali prije svega svjetske javnosti na kršenje i dalje važeće Rezolucije 1244 Savjeta bezbjednosti Ujedinjenih nacija koja se odnosi na Kosovo i Metohiju.\n„Okupili smo se ovde da kažemo da takozvana veštačka tvorevina republika Kosovo ne sme da postane član Uneska i da poručimo onima koji to rade da se ne igraju istorijom i pravima srpskog naroda. Kako neko može da preda neprocenjivu evropsku i svetsku kulturnu baštinu u ruke onima koji su svoji posvećenost kulturi pokazali u martu 2004. Godine? Zar takvima da prepuste Pećku patrijaršiju, Dečane, Gračanicu i Bogorodicu Ljevišku?“, rekao je student Fakulteta političkih nauka u Beogradu Stefan Knežević.\nStudent Pravnog fakulteta Stanko Debeljaković rekao je da studenti žele na miran i dostojanstven način da iskažu svoj stav i pokažu šta misle o mogućem prijemu Kosova i Metohije u tu organizaciju Ujedinjenih nacija.\nNaglasio je da srpska kultura i tradicija počivaju na Kosovu i da nisu saglasni da oni koji su se na neprimjeren i grub način ophodili prema njoj sad treba da brinu, i to kroz Unesko. Okupljeni nose srpske zastave, kao i transparente kojima se protive prijemu takozvanog Kosova u Unesko.\n„Svi znamo šta nas čeka danas na sednici Uneska. Tamo će izglasati da Kosovo postane član te organizacije. Ali, šta god oni budu izglasali, potpisali, dogovorili, oteli ili okupirali mi znamo šta je istina. Znamo da ćemo, kao što smo već čekali 400 ili 500 godina, ponovo čekati 4 ili 5.000 godina, ali Kosovo ćemo opet vratiti“, rekao je na protestnom skupu Igor Golubović, student Pravnog fakulteta u Beogradu.\nNakon obraćanja govornika studenti i ostali prisutni građani uputili su se u protestnu šetnju do Crkve Svetog Marka na Tašmajdanu.\nProtestni skupovi studenata protiv prijema Kosova u Unesko održani su u isto vrijeme i u Novom Sadu, Kosovskoj Mitrovici i Banjaluci, gde su student takođe izrazili svoje negodovanje zbog „otimanja srpske kulturne baštine od strane Uneska“.\nStudenti Prištinskog univerziteta sa privremenim sjedištem u Kosovskoj Mitrovici protestuju na Trgu braće Milić u blizini glavnog ibarskog mosta u Kosovskoj Mitrovici.\nStudenti su ujedno uputili i poziv građanima, predstavnicima lokalnih samouprava i javnih institucija da im se pridruže u protestu, za koji su naveli da se tiče srpske kulture, duhovnosti i srpskog identiteta.\nPredato 100.000 internet potpisa protiv prijema Kosova u Unesko\nInternet peticija sa 100.000 potpisa protiv prijema samoprolgašenog Kosova u Unesko predata je danas u Parizu generalnom sekretaru Uneska Irini Bokovoj.\nPokretač ove peticije objavio je na svom Instagram profilu da je predat dokument sa 100.000 potpisa, prenijeli su begoradski mediji.\nPeticija, koja je predata danas oko 14.00 časova, mogla bi da načini prekretnicu u bici za stopiranje prijema Kosova u Unesko.\nPotpisivanje je počelo 16. oktobra, ali je najviše potpisa pristiglo posljednja tri dana na sajt: http://www.ipetitions.com/petition/NoKosovoUnesco.\n„Pozivamo civilizovani svet da zaštite srpsko kulturno, versko i istorijsko nasleđe u južnoj srpskoj pokrajini Kosovu i Metohiji, te potpišu peticiju protiv primanja separatističke vlasti u Prištini u članstvo Uneska“, navodi se u pozivu peticije.\nPotpisnici su na sajtu ostavili i skoro 25.000 komentara na srpskom i engleskom jeziku, prenio je „Blic“.\nkosovo protest studenti top unesko


Serija A - Atalanta brojala do SEDAM u Torinu, Iličić dao gol sa centra i nosi loptu kući, Srbin pocrveneo! - Sportske.net\nNova pozajmica za Milinković SavićaSerija A - Šok u Bergamu, Atalanta prosula prednost, "fenjeraš" odneo bodove!Serija A - Sasuolo bolji od "Bikova" nakon preokretaZvanično, Atalanta ukupno potrošila 26 miliona evra!Kutrone kao Ibra, šta kažu "Vukovi" i "Rosoneri"?\nFudbaleri Torina su doživeli pravu katastrofu na svom stadionu, Atalanta je kao gost slavila sa čak 0:7 (0:3).\nPoveli su u 17. minutu, sjajan potez Palomina, ukrao je loptu Laksaltu, potom je poslao na dalju stativu, odakle je Iličić smestio u mrežu "Bikova" za 1:0.\nNekih 10ak minuta kasnije, sjajan gol Gosensa za 2:0, uhvatio je volej na ivici kaznenog prostora, poslao je jako precizan i snažan udarac ka golu rivala, Sirigu je bio nemoćan.\nU nadoknadi vremena prvog poluvremena Iličić sjajno beži svojim čuvarima, koji ga na kraju i obaraju u sopstvenom kaznenom prostoru i sudija pokazuje na kreč.\nOdgovornost je preuzeo Duvan Zapata, koji povećava prednost ekipe iz Bergama na 3:0 u poslednjim sekundama prvog dela igre.\nNakon samo osam minuta igre u nastavku, neverovatan potez Josipa Iličića, primetio je da je Sirigu istrčao od svog gola, iskoristio je priliku i brzinski izveo jedan prekid na sredini terena, poslao je teledirigovan projektil ka golu "Bikova", Sirigu nije imao nikakve šanse, 4:0.\nSamo minut kasnije, uspeva Iličić da upiše i het-trik, izbegao je ofsajd zamku, prihvatio pas Papu Gomeza i matirao Sirigua po treći put na utakmici za 5:0.\nDa stvari budu još gore po domaćina, postarao se Armando Ico, koji u 76. minutu dobija drugu žuti karton.\nNije to bilo sve, Atalanta u 86. minutu dobija penal, koji Murijel pretvara u gol za 6:0, da bi dva minuta kasnije Kolumbijac postigao još jedan pogodak za nestvarnih 7:0 na stadionu u Torinu.\nKoji minut kasnije "Bikovi" ostaju i sa devetoricom na terenu, Saša Lukić je zaradio direktan crveni karton, bivši igrač Partizana je od starta dobio priliku u ekipi Valtera Macarija, koji bi mogao da ostane bez posla nakon ovog debakla.


Izgradnja crkve u Dugom Polju u skladu sa zakonom\nsreda, 17 april 2013 08:44\nSREBRENICA - Izgradnja crkve u Dugom Polju kod Srebrenice danas je nastavljena u skladu sa rješenjem Ministarstva za prostorno uređenje, građevinarstvo i ekologiju Republike Srpske i ona više neće biti prekidana, izjavio je predsjednik Građevinskog odbora za izgradnju ove bogomolje Srđan Rankić.\nOn je izrazio zahvalnost Ambasadi SAD u BiH za "brigu i interesovanje" za ovu crkvu i izrazio očekivanje da će njeni predstavnici, kao diplomate iz demokratske zemlje gdje se zakoni poštuju, poštovati zakone Republike Srpske, na osnovu kojih je dobijena dozvola za izgradnju crkve nakon duge opstrukcije bošnjačke opštinske vlasti u Srebrenici.\n"Današnji poziv američke Ambasade da obustavimo gradnju i pregovaramo sa opštinom je neprihvatljiv, jer smo pokušavali da razgovaramo i čekali tri godine na izdavanje dozvole za izgradnju. Toj opstrukciji i našem strpljenju došao je kraj", poručio je Rankić.\nOn je istakao da je 360 srpskih porodica sa prostora Dugog Polja, nakon trogodišnjeg čekanja odgovora od opštine na zahtjev za dozvolu za izgradnju crkve, potpisalo peticiju na osnovu koje je on podnio krivičnu prijavu Okružnom tužilaštvu u Bijeljini.\nPrijava je, kako je rekao, podnesena protiv četiri opštinska funkcionera bošnjačke nacionalnosti iz Srebrenice zbog opstrukcije rada i neizdavanja dozvole za izgradnju crkve za koju su dostavili potrebnu dokumentaciju.\nOn je poručio da ovdašnji Srbi žele da u skladu sa zakonom o vjerskim slobodama izgrade sebi crkvu za ispoljavanje vjerskih osjećanja, da ne žele nikoga da ometaju i provociraju i da takav odnos očekuju i od drugih, pa sugerišu da nema potrebe da bilo ko bude zabrinut zbog izgradnje ove bogomolje.\n"Oni se nisu udostojili ni da nam dostave negativan odgovor, pa nemamo namjeru, ni potrebu da više sa njima diskutujemo. Bošnjačkim udruženjima smetala je crkva u Potočarima, čiju su izgradnju prije 12 godina obustavili. Smeta im krst na srebreničkoj srednjovjekovnoj tvrđavi Svetog despota Stefana Lazarevića, ne dozvoljavaju da se podigne spomenik nastradalim Srbima u prigradskom srpskom naselju Soloćuša", naveo je Rankić.\nIstičući da je na inicijativu bošnjačkih udruženja i došlo do opstrukcije u izgradnji, da njima ne odgovara ništa što je srpsko, Rankić je rekao da se ne može očekivati da /predsjednica Udruženja "Majke Srebrenice"/ Munira Subašić, koja je nedavno izbačena iz zgrade UN zbog ispoljene mržnje prema Srbima i Republici Srpskoj, odobri načelniku opštine i njegovim saradnicima da potpišu odobrenje za izgradnju srpske crkve.\n"Ako im je smetala crkva u Potočarima zbog blizine Memorijalnom centru, kako to da im sada smeta i crkva za brdom, koja se ne vidi od memorijalnog centra. Gdje god da kažemo da ćemo praviti crkvu, njihova brojna udruženja će naći neki razlog da se to ne dozvoli, jer je neko njihov tu poginuo. Srebrenička zemlja je natopljena i srpskom krvlju, a ne samo bošnjačkom i ako bi to bio razlog gdje se nešto može ili ne može graditi, u ovoj opštini se nigdje ništa ne bi moglo izgraditi", istakao je Rankić.\nPredsjednik Građevinskog odbora Srđan Rankić napomenuo je da je resorno ministarstvo, na osnovu kompletne dokumentacije, ocijenilo da su ispunjeni svi uslovi za gradnju.\n"Određeni broj službenika opštine zloupotrijebio je svoj položaj, a zbog toga je propao dio građevinskog materijala koji smo nabavili za crkvu", napomenuo je Rankić i najavio da će nadoknada štete biti tražena sudskim putem.\nPredsjednik Skupštine opštine Srebrenica Radomir Pavlović današnje saopštenje američke Ambasade ocijenio je nedopustivim miješanjem u unutrašnje stvari Republike Srpske.\nPavlović je dodao da je to jednostran pristup i vrsta pritiska na institucije Republike Srpske, koje su u skladu sa zakonom izdale dozvolu za izgradnju crkve, te da je nedopustivo da se američke diplomate miješaju i doprinose podizanju međunacionalne napetosti u ovoj sredini.\n"Predstavnici srpskih političkih partija koje su na prošlim izborima činile Koaliciju za Republiku Srpsku u Srebrenici očekivali su da će se predstavnici te ambasade zainteresovati i pitati zašto bošnjačka vlast opstruiše izdavanje dozvole za izgradnju crkve u Dugom Polju i zašto Bošnjacima smeta crkva kada srebrenički Srbi nisu osporili izgradnju nijednog bošnjačkog vjerskog objekta nakon rata, pa i tamo gdje nikada nisu postojali", preneo je Pavlović stav ove koalicije.\nOn je istakao da Srbi iz Dugog Polja žele sebi da izgrade bogomolju na crkvenoj zemlji i da je najbolja lokacija gdje je gradnja započeta prije tri godine, jer je dovoljno udaljena od Memorijalnog centra u Potočarima i odvojena brijegom.\nOvdašnji Srbi ističu da neće dozvoliti da se prekinu radovi i da započeti objekat ostane nedovršen kao crkva u Potočarima, čiju je izgradnju bošnjačka vlast iz Srebrenice zaustavila 2000. godine i još se ne zna šta će biti s tim objektom.


Vijeće ministara /BiH će za EYOF 2019. u Sarajevu izdvojiti pola miliona KM / Radio Sarajevo\n28. 03. 2017. u 16:09:00 Fena\nIako je u fokusu bilo usvajanje izmjena Zakona o akcizama, zahvaljujući kojima će porasti cijene nafte, naftnih derivata i lož ulja, Vijeće ministara BiH donijelo je odluke i o raspodjeli 1.458.528,40 KM.\nNaime, riječ je o sredstvima tekuće rezerve za 2016. godinu, čija raspodjela i korištenje su određeni kroz Informaciju Ministarstva finansija i trezora, koja će biti upućena Parlamentarnoj skupštini BiH.\nOd tih sredstava 598.938 KM odnosi se na odobrena sredstva data na raspolaganje po odlukama Vijeća ministra BiH, a 359.590,40 KM odnosi se na interventno korištenje tekuće rezerve na osnovu pojedinačnih odluka članova Predsjedništva BiH.\nZaista pozitivna je i odluka da se 500.000 KM rezervira za sufinansiranje Europskog zimskog olimpijskog festivala za mlade 2019. (EYOF), koji će biti održan u našoj državi, saopćeno je iz Službe za informiranje Vijeća ministara BiH.\nTagovi: BiH finansiranje EYOF 2019.\nBiH / Vijeće ministara: Šta donose zakoni o akcizama i osiguranju depozita\nVijeće ministara / Potvrđeno: Podržane izmjene i dopune Zakona o akcizama\nVM / Uslijedit će istraga: Da li je server institucija BiH napadnut


Bečejprevozu poveriće javni prevoz u Užicu na 25 godina - Radio Luna\nPočetna UEko Bečejprevozu poveriće javni prevoz u Užicu na 25 godina\nBečejprevozu poveriće javni prevoz u Užicu na 25 godina\nOdbornici Gradske skupštine Užica na 15. sednici su dali saglasnost na Konačan nacrt javnog ugovora o poveravanju obavljanja delatnosti javnog linijskog prevoza putnika na teritoriji grada Užica.\nUgovor je vredan 4,4 milijarde dinara.\nFoto screenshot Jutjub kanal SO UE\nJavnim ugovorom će taj posao poveriti na 25 godina dosadašnjem javnom prevozniku Bečejprevozu, kao jedinom ponuđaču na javnom pozivu od 20. avgusta za izbor prevoznika po modelu javno- privatnog partnerstva sa elementima koncesije.\nČlan Komisije za sprovođenje javne nabavke Nataša Vukašinović je podsetila da je javni poziv trajao 69 dana, te da je konkursna dokumentacija bila dostupna na portalu javnih nabavki posredstvom kojeg je 28. oktobra održano javno otvaranje ponuda.\nVukašinović je navela da je Komisija zaključila da je ponuda Bečejprevoza bila prihvatljiva i da je ta firma ispunila zakonom propisane uslove i one predviđene konkursnom dokumentacijom.\nPodsetimo, na poslednjoj 7. sednici 24. decembra prošle godine, Skupština grada Užica je usvojila predlog koncesionog akta za poveravanje komunalne delatnosti gradskog i prigradskog prevoza putnika na teritoriji grada Užica koji vodi javno-privatnom partnerstvu.\nČlan Gradskog veća zadužen za saobraćaj Slobodan Šiljković tokom obrazloženja predloga za skupštinkom govornicom je podsetio da je oko godinu i po dana trajala priprema postupka i dokumentacije.\nRealizacija ovog projketa bi doprinela pobošljšanju i unapređenju komunalne delatnosti, omogućavajući održivi sistem prevoza u gradu na duži vremenski period. Kao najvažniji cilj ovog projekta je pružanje kvalitetene komunalne usluge uz postizanje efekta zaštite životne sredine smanjenjem emisije ugljen-dioksida i svih drugih štetnih sastojaka kao što su azotni-oksidi, mikročestice, ugljen-monoksidi, štetni ugljovodonici, izduvni gasovi, navodio je gradski većnik podsetivši da je bio raspisan konkurs za autobuse na CNG, na komprimovani prirodni gas.\nPrevoznik će imati obavezu da u roku od dve godine nabavi 23 vozila na komprimovani prirodni gas i da sa najmanje 11,5 miliona evra izgradi pumpu, kompresorsku stanicu. Prema navodima Šiljkovića, vozila na gas biće polovna jer nova na CNG koštaju oko 300 000 evra. Najavljuju da će najmanje deset autobusa biti prilagođeno osobama sa invaliditetom.\nNajavljuju iz lokalne samouprave o trošku privatnog partnera i uvođenje elektronskog sistema naplate karata kao u beogradskom gradskom prevozu, odnosno elektronsku dopunu bus kartice umesto gotovinske prodaje karata u autobusu.\nAutobuska stanica biće data na upravljanje istom prevozniku.\nOn je davao 500 000 mesečno naknade Grdau Užicu i čak su bili u minusu. Kontrolisao ih je JP Užice razvoj, rekao je gradski većnik pojasnivši da se na Autobuskoj stanici retko ko može obogatiti.\nGostujući u emisiji na TV5 Užice, gradski većnik je napomenuo da cena peronske karte više neće biti stotinu dinara jer se očekuje odluka Vlade koja definiše iznose peronske karte po kategorijama stanica. Autobuska stanica u Užicu pripada drugoj kategoriji, pa iz Grada Užica spominju mogućnost da cena peronske karte bude i niža od dosadašnje.\nĐokić: Ceo ugovor na korist prevozniku\nOdbornici Zdrave Srbije i iz redova Srpske stranke Zavetnici nisu podržali ugovor o poveravanju javnog prevoza putnika privatnom partneru nazivajući ga štetnim po grad i građane.\nNa skupštinskim sednicama krajem prošle i ove godine, predlagali su odbornici Užičke odbrambene lige, Zdrave Srbije(sada Zavetnici) da lokalna samouprava osnuje preduzeće za obavljanje te komunalne delatnosti, smatrajući da bi usluga bila sigurnija i kvalitetnija.\nGradski većnik Šiljković je odgovorio da bi lokalnu samoupravu skupo koštalo da samo osnuje preduzeće za tu delatnost.\nOdbornik Zdrave Srbije Marko Đokić je raspisan tender nazvao sumnjivim pojasnivši da praksa ocenjuje da je svaki tender sa jednim ponuđačem apsolutno namešten tender.\nTenderska dokumentacija je bila prilagođena samo jednom ponuđaču i isključivo jednom ponuđaču. Kao da je tendersku dokumentaciju pisao Bečejprevoz, a ne Grad Užice, istakao je Đokić.\nOn je ukazao da ugovorom nije jasno definisan kvalitet usluga i da nedostaju naznačene stavke koje prevoznik, privatni partner, mora ispuniti.\nSpomenuvši da ugovor predviđa da vozila treba da budu na metan ili dizel gorivo najmanje euro tri motora, Đokić je rekao da je otvorena mogućnost da Bečejprevoz nabavi sva vozila sa gorivom najniže definisanog kvaliteta.\nĐokić je napomenuo da, prema ugovoru vrednim 4,4 milijarde, prevoznik treba da izdvoji milion godišnje za održavanje stanice, što smatra da je nedovoljno. Smatra Đokić i da je nelogično da privatni partner nema obavezu da investira u novine koje će ostati gradu.\nUkazao je Đokić da u ugovoru piše da prevoznik treba da nabavi najmanje 16 klimatizovanih vozila, mlađih od 20 godina, ali i da je navedeno da nije u obavezi da ih i koristi na terenu.\nPrema javnom ugovoru, prevoznik može pismeno da podnese zahtev za raskidom ugovora sa otkaznim rokom od 30 dana u slučaju da Grad Užice ne izmiruje svoje ugovorne obaveze prema prevozniku duže od dva meseca.\nU ovom slučaju prevoznik zadržava pravo naknade štete u visini izgubljene dobiti za celokupni ugovoreni posao, zbog raskida ugovora usled neispunjavanja ugovornih obaveza druge ugovorne strane, navedeno je u ugovoru, usvojenom na 15. skupštinskoj sednici.\nĐokić je rekao da je u članu o raskidu javnog ugovora provućeno da se naknada štete odnosi na celokupnu, a ne sprovedenu investiciju.\nUkoliko za deset godina neko raskine ovaj ugovor, građani i Grad Užice će platiti 4,4 milijarde dinara odštete tom prevozniku… Ceo ugovor ide na korist prevozniku, a ne Gradu, naglasio je odbornik Zdrave Srbije.\nĐokić je podsetio da je Grad sklopio ugovor sa Bečejprevozom u aprilu 2015. godine i da se obavezao da uprilikom javno grdaskog i prigradskog prevoza koristi niskopodne, klimatizovane autobuse mlađe od deset godina, što Đokić smatra da nisu ispunili.\nNiti su bili tako mladi autobusi. Prosečna starost autobusa je oko 20 godina. Nisu bili klimatizovani, jer je bilo autobusa koji su išli sa otvorenim vratima da bi rashladili putnike, dodao je Đokić.\nČlan Gradskog veća Šiljković je rekao da je i njemu smetalo što autobusi nisu imali klimu, ali je dodao da u starom ugovoru nije bilo naznačeno da vozila treba da budu klimatizovana.\nSpomenuvši da su u pripremi dokumentacije pomogli konsultanti koji se isključivo bave javno- privatnim prevozom, Slobodan Šiljković je rekao da oko deset odsto predloga projekata dobije pozitivna mišljenja od Ministarstva finansija i Komisije za javno- privatna partnerstva i koncesije Vlade Srbije.\nŠiljković je napomenuo da se sada voze autobusi na euro dva i euro tri.\nEuro dva su 20 puta zagađeniji nego euro šest, a CNG je mnogo bolji i energetski efikasniji nego euro šest, dodao je on spomenuvši da su autobusi euro tri navedeni u periodu pripreme do uređenja kompresorske stanice za punjenje autobusa i uvođenja CNG.\nGradski većnik zadužen za saobraćaj je rekao da je najmanje deset firmi samostalno ili udruženo ispunjavalo uslove za prijavu na javni poziv za privatnog partnera.\nOsvrnuvši se na raskid ugovora i zamerke odbornika Đokića, Šiljković je naveo da je obostrana naknada štete, izgubljene dobiti sudskim sporom, u slučaju da jedna partner ne ispuni ugovorne obaveze.\nNaglasivši da tenderska dokumentacija nije bila prilagođena jednom ponuđaču, članica komisije za sprovođenje javne nabavke Nataša Vukašinović je dodala da je urađena u skladu sa Zakonom o javnim nabavkama, te da je obezbeđena konkurencija i da su poštovana načela Zakona o javnim nabavkama.\nKonačan nacrt javnog ugovora o poveravanju obavljanja delatnosti javnog linijskog prevoza putnika na teritoriji grada Užica je usvojen na 15. sednici Skupštine sa 43 glasa odbornika, sa sedam protiv i jednim uzdržanim.


Biciklana fest od petka u Novom Sadu | Autonomija\nBiciklana fest od petka u Novom Sadu\nBiciklizam kao saobraćajna budućnost glavnog grada Vojvodine.\nBiciklana fest, zabavno-edukativni festival biciklista iz Novog Sada i regiona, u organizaciji Novosadske biciklističke inicijative, biće održan predstojećeg vikenda u tom gradu, saopštili su organizatori.\nU subotu će biti organizovana izložba radova mladih koi su se okušali u kreiranju novih modela torbi, bisaga, majica i nakita sa biciklističkim motivima.\nIstoga dana biće održana i radionica ukrašavanja rama od bicikla dekupaž tehnikom.\nA u petak, u okviru prvog dana festivala, biće održana 29. Kritična masa, tradicionalna mesečna vožnja kroz grad.


Mirović, Mihajlovićeva i Fabrici prvi prešli preko Žeželjevog mosta u Novom Sadu | Novinska agencija Beta\nPS: Zorana Mihajlović pravda laži KRIK-a\nEKONOMIJA | 22.10.2017 14:10 > 22.10 14:12\nMirović, Mihajlovićeva i Fabrici prvi prešli preko Žeželjevog mosta u Novom Sadu\nPreko novog "Žeželjevog mosta" koji se gradi u Novom Sadu, danas su, iz Novog Sada u Petrovaradin, prvi peške prešli predsednik Pokrajinske vlade Igor Mirović, potpredsednica Vlade Srbije i ministarka gradjevinarstva, saobraćaja i infrastrukture Zorana Mihajlović i šef Delegacije Evropske unije u Srbiji, ambasador Sem Fabrici.\nU susretu sa radnicima i predstavnicima izvodjača na sredini novog mosta, predsednik Pokrajinske vlade Igor Mirović je rekao da su, prema izveštaju projektanta, u petak u popodnevnim satima, "sa greškom od svega nekoliko milimetara", spojeni lukovi mosta sa bačke i sremske strane, te da je današnji prelazak preko njega simbolično označio "da smo uspešno ponovo premostili Dunav".\n"Nećemo se osvrtati na probleme koji su pratili izgradnju mosta, gledaćemo u budućnost da završimo pristupne saobraćajnice i da se ukloni privremeni most, te da na proleće novi Žeželjev most bude u punoj funkciji", kazao je Mirović.\nDodao je da će se tek onda, kada tom železničkom trasom budu prolazili vozovi brzinom većom od 120 kilometara na sat i kada se od Novog Sada do Beograda bude putovalo četrdesetak minuta, u punoj meri shvatiti značaj zajedničkog poduhvata.\nZorana Mihajlović je rekla da "Žeželjev most" spaja jednu prošlost i ogroman prostor za lepu budućnost.\n"Kada dodjete na ovaj most ne možete da se ne setite i 23. aprila 1999. godine kada je srušen i svih 78 dana bombardovanja koje je naša zemlja pretrpela. Na današnji dan, odnosno u petak, kada je most spojen, tog trenutka je prestalo bombardovanje Novosadjanki i Novosadjana. Posle 18 godina opet imamo most, koji će u februaru imati železničke pruge, a mesec-dva posle toga i pristupne puteve", kazala je Zorana Mihajlović.\nDodala je da je taj most veoma značajan za razvoj Srbije, jer je deo projekta modernizacije pruge Beograd-Budimpešta, "kao i najvažnijeg svetskog globalnog projekta 'Jedan pojas jedan put'".\nAmbasador Sem Fabrici podsetio je da je EU za izgradnju mosta dala donaciju u iznosu od 34 miliona evra.\nPrema njegovim rečima, most je važan i za celu Srbiju, jer je deo koridora 10, jednog od glavnih saobraćajnih koridora u ovom delu Evrope, i deo je nove transportne politike Srbije, u sklopu procesa pristupanja Srbije EU.


Tomislav Momirović: "Beovoz treba da ide do Pančeva"\nTomislav Momirović: „Beovoz treba da ide do Pančeva“\nTanjug 9. novembra 2021. 12:18\nBEOGRAD – Moja ideja je da Pančevo integrišemo u Bevoz, jer to jedino ima saobraćajnog smisla, rekao je danas ministar građevinarstva, saobraćaja i infrastrukture Tomislav Momirović nakon sastanka sa članovima Američke privredne komore u Srbiji.\n„Do sada nisam uspeo, ali ću se i dalje truditi da to uradimo, jer nema logike da građani Pančeva ne budu uključeni u Beovoz. Radimo na tome i ubeđen sam da ćemo uspeti da u Beovoz integrišemo i Pančevo“, rekao je Momirović odgovarajući na novinarsko pitanje.\nRano je govoriti o ceni beogradskog metroa\nCena izgradnje metroa u Beogradu zavisiće od ugovora koji budemo potpisali sa izvođačem, sada je preuranjeno da o tome pričamo, rekao je danas ministar građevinarstva, saobraćaja i infrastrukture Tomislav Momirović, nakon sastanka sa članovima Američke privredne komore u Srbiji (AmĆem).\n„Posle 51 godine prazne piriče o metrou, ulazimo u fazu početka radova na metrou. Ovaj projekat nam ne donosi političku korist, jer će svoje najveće saobraćajne i građevinske koristi doneti za 10 godina. Prema razgovoru sa inženjerima iz „Ežisa“, to će biti najbolji metro na svetu u ovom trenutku, a kolika će biti njegova cena zavisiće od ugovora koji budemo potpisali. Sada pričati o tome je zaista preuranjeno i bilo bi do kraja neodgovorno“, rekao je Momirović.\nVlada Srbije je okrenuta širenju biznisa i ekonomske saradnje i davanju podrške komapnijama, a Srbija je danas najotvorenija zelja u Evropi, jer samo u nju možete da uđete bez vize iz svih krajeva sveta, što je fenomenalna prilika za biznis, rekao je danas ministar građevinarstva, saobraćaja i infrastrukture Tomislav Momirović na sastanku sa članovima Američke privredne komore u Srbiji.\n„Priotiret Vlade je Otvoreni Balkan. Ako je EU model i ako su najveće dobiti EU promet ljudi i roba i jedinstvena valuta, zašto to ne bismo to imali na Balkanu umesto da prolazite kroz nekoliko graničnih procedura“, rekao je Momirović.


U Evropi vakcinacija protiv kovida-19 u više brzina, zaostatak za SAD - Svet - Dnevni list Danas\nPočetna » Svet » U Evropi vakcinacija protiv kovida-19 u više brzina, zaostatak za SAD\nKampanje vakcinacije protiv kovida-19 u Evropi koju je Svetska zdravstvena organizacija (SZO) kritikovala u četvrtak zbog „neprihvatljive sporosti“, teče uz velike razlike među zemaljama koje prednjače i ostalih koje zaostaju.\n0Piše: Beta-AFP 02. aprila 2021. 00.20\nDo danas je više od 152 miliona doza vakcina dato u „Evropskoj zoni SZO“ koja obuhvata i Rusiju, Tursku, Izrael i bivše sovjetske republike na Kavkazu i u Centralnoj Aziji, po podacima koje je AFP prikupio iz zvaničnih izvora u četvrtak u 14:00 GMT.\nTo predstavlja četvrtinu od 596 miliona doza vakcina datih širom sveta, iako je u tom području samo 12 odsto svetskog stanovništva. Poređenja radi, Sjedinjene Države dale su približno toliko doza (150 miliona), ali sa stanovništvom koje je skoro triput manje.\nSvakog dana protekle nedelje, 0,31 odsto stanovništva te „Evropske zone SZO“ dobilo je dozu vakcine, što je mnogo veća stopa nego drugde u svetu (0,18 osto). Ali i tu je evropska stopa gotovo triput niža od stope u Sjedinjenim Državama (0,85 odsto).\nIako poređenje sa Sjedinjenim Državama za nju nije laskavo, Evropa je i dalje među najboljima u svetu.\nPodaci o vakcinaciji ipak pokazuju velike razlike među zemljama.\nUnutar evropskog područja je i zemlja s najnaprednijom kampanjom vakcinacije na svetu – Izrael (60 odsto stanovništva je primilo bar jednu dozu), kao i druge vodeće zemlje poput Velike Britanije (45,5 odsto), Malte (32,3 odsto), Mađarske (21,4 odsto) ili Srbije (21,3 odsto). Poređenja radi, u Sjedinjenim Državama je vakcinisano 29,5 odsto stanovništva.\nPored toga, od deset zemalja, ne računajući mikro-države, koje najbrže vakcinišu na svetu, četiri su evropske: Malta (1,2 odsto stanovništva dnevno), Mađarska (0,86 odsto), Velika Britanija (0,81 odsto) i Island (0,63 odsto).\nAli, tempo vakcinacije je slabiji i iznosi oko 0,4 odsto stanovnika dnevno, u četiri glavne ekonomije Evropske unije – Nemačka, Francuska, Španija i Italija. Ukupno su te četiri zemlje vakcinisale 12 odsto svog stanovništva, što spada u prosek EU.\nDruge evropske zemlje, uglavnom na istoku kontinenta, vakcinišu mnogo sporije.\nTo je u EU naročito u Bugarskoj (vakcinisano samo 5,4 odsto stanovnika) i Letoniji (6,1 odsto).\nA izvan EU po vakcinaciji najviše zaostaju Ukrajina (vakcinisano 0,6 oddsto stanovnika), Modavija (jedan odsto), Crna Gora (3,1 odsto) i Albanija (4,1 odsto).\nepidemija, Korona virus, pandemija, SAD, Svetska zdravstvena organizacija, SZO, vakcinacijaPariz


Tema: Tomislav Nikolić\nDuel predsedničkih kandidata Borisa Tadića i Tomislava Nikolića održan sinoć, uz dosta optužbi i kontraoptužbi.\nPredsednički kandidat koalicije Izbor za bolji život Boris Tadić izjavio je da u večerašnjem televizijskom duelu s protivkandidatom Tomislavom Nikolićem očekuje fer debatu i borbu mišljenja, iz koje će mladi razumeti šta je demokratija i cilj političke borbe.\nPredsednički kandidat Srpske napredne stranke Tomislav Nikolić rekao je da želi pobedu na izborima 20. maja kako bi se saznala istina o izbornoj krađi, spornim privatizacijama i aferama.\nSRS: Boris mora da izgubi, Toma ne sme da pobedi\nPredsednica Izvršnog odbora Srpske radikalne stranke Vjerica Radeta poručila sa predizbornog skupa u Valjevu da Boris Tadić ne sme da pobedi, a da Tomislav Nikolić mora da izgubi na izborima 6. maja.\n19. april 2012. | 1\nIlić: Ne rasipajte glasove, glasajte za nas\nPredsednik Nove Srbije Velimir Ilić pozvao građane da na izborima ne rasipaju glasove već da glasaju za koaliciju Pokrenimo Srbiju, koja je, kako je ocenio, jedina prava alternativa sadašnjoj vlasti.\nTomislav Nikolić kandidat SNS-a za predsednika\nSrpska napredna stranka odlučila da je njen kandidat za predsednika Srbije Tomislav Nikolić.\nVučić: Tadić nije skratio mandat, već podneo ostavku\nZamenik predsednika Srpske napredne stranke Aleksandar Vučić izjavio je da predsednik Boris Tadić danas nije skratio mandat, već da je podneo ostavku.\nNikolić: Pobediću na predsedničkim izborima\nPredsednik Srpske napredne stranke Tomislav Nikolić izjavio da je uveren da će pobediti na izborima za predsednika države.\nNikolić: Obračunaću se s kriminalom i korupcijom\nPredsednik Srpske napredne stranke Tomislav Nikolić obećao sinoć u Užicu da će se, ako naprednjaci dođu na vlast, obračunati s kriminalom i korupcijom, kako bi građani Srbije živeli bolje.\nZamenik predsednika Srpske napredne stranke i kandidat za gradonačelnika Beograda Aleksandar Vučić izjavio danas da je Demokratska stranka u opštini Zvezdara predala izbornu listu Grupa građana Tomislav Nikolić da bi zbunila deo glasača SNS-a.


Srbija za tri godine donirala Republici Srpskoj 73,7 miliona eura - TK PORTAL\nSrbija za tri godine donirala Republici Srpskoj 73,7 miliona eura\n„Od ukupnog iznosa doznačenih donatorskih sredstava, prema odlukama Vlade Srpske, za finansiranje projekata izdvojeno je 38.237.083 evra, za druge namjene 15.457.575 evra i za podršku budžetu Republike Srpske u 2020. godini za saniranje posljedica izazvanih pandemijom virusa korona 20.000.000 evra“, saopštili su iz Vlade RS za agenciju Srna.\nDalje se navodi da je Srbija do sada Republici Srpskoj odobrila 11 donacija, koje se realizuju posredstvom Ministarstva finansija RS.\nTe donacije su najvećim dijelom usmjerene za realizaciju kapitalnih projekata u opštinama i gradovima RS, kao i opštinama u Federaciji BiH sa većinskim srpskim stanovništvom.\n„Sva sredstva Vlade Srbije koriste se na transparentan način. Nosioci projekata redovno obavještavaju Ministarstvo finansija o aktivnostima po projektima, te dostavljaju potrebnu ugovornu dokumentaciju i dokumentaciju za plaćanja po projektima“, navedeno je iz Vlade RS.\nOva donatorska sredstva odobravaju se u okviru mehanizma saradnje po Sporazumu o specijalnim i paralelnim vezama, s ciljem izgradnje i jačanja odnosa Srbije i RS, navedeno je iz Vlade RS.\nJoš su naglasili da su u skoro svakoj opštini i gradu u Republici Srpske projekti ili već realizovani ili je njihova realizacija u toku, te da su izgrađeni ili rekonstruisani objekti poput vrtića, sportskih dvorana, igrališta, zdravstvenih ustanova.\nIzvorni članak: Srbija za tri godine donirala Republici Srpskoj 73,7 miliona eura\nPrevious Previous post: U utorak komemoracija i dženaza Ibrahimu Salihoviću\nNext Next post: SAD: “NA DAN ZALJUBLJENIH POKAŽITE LJUBAV ZA VAŠU ZEMLJU”


Park Miločer – šetnja u kraljevskom stilu | CityMagazine\nNakon što su od lokalnih stanovnika i manastira Praskvica kralj i kraljica otkupili zemljište u zaleđu najlepših plaža na Jadranu koje su ranije nazivali Velikom odnosno Malom, a danas nose imena Kraljeva i Kraljičina, pristupljeno je izgradnji parka, kraljevskog ljetnjikovca i manjih vila za oficire i poslugu. Imanje je izgrađeno u periodu od 1934 – 1936. godine. Nakon Drugog svetskog rata imanje je preuređeno u luskuzni turistički kompleks, koji su, zajedno sa Svetim Stefanom, posetile brojne poznate ličnosti iz celog sveta.\nMiločerski park sa Svetim Stefanom\nDanas je kraljevski letnjikovac moderan hotel najviše kategorije pod nazivom Vila Miločer sa ekskluzivnim vilama u njegovoj blizini. U zaleđu Kraljičine plaže, pre nekoliko godina je otvoren spa centar, arhitektonski urađen u maniru ranije postojećih zgrada.\nŠetnja stazom koja, kada se krene od Pržna, prolazi pored Kraljičine plaže iza spa centra, a zatim posle stotinak metara prelazi na Kraljevu pa preko Paljeg brda ide do Svetog Stefana, začinjena mirisima mora i raznolikog mediteranskog i drugog rastinja, planski posađenog na ovom mestu, predstavlja zaista nezaboravno iskustvo. Zustavljanje na Paljem brdu između Kraljeve plaže i Svetog Stefana idealno je za opuštanje u predivnim pogledima, zalascima sunca i fotografisanje kraljevskog letnjikovca i Svetog Stefana.\nPriuštite sebi ovu kraljevsku šetnju i osećajte se kao u bajci dok hodate stazama kojima su uživali mnogi znameniti ljudi. Poseban doživljaj je i noćna šetnja kada savršeno osveteljenje koje je ugrađeno čini ovo mesto nesvakidašnje romantičnim.\nRafailovići – ukoliko želite savršen primorski odmor crna gora · miločer · park miločer


23 01 2019 / 07:13\nponedeljak, 14 maj 2018 15:07\nUnapređenje sistema upravljanja\notpadom i otpadnim vodima\nUnapređenju sistema upravljanja otpadom i otpadnim vodama, rezervatu biosfere „Bačko Podunavlje“ i druga pitanja iz oblasti zaštite životne sredine bile su teme razgovora Gradonačelnice Sombora Dušanke Golubović, sa predstavnicima Ministarstva zaštite životne sredine.\nDržavni sekretar Branislav Blažić je na sastanku rekao da se mora raditi brzo na uspostavljanju regionalne deponije kojom bi upravljalo preduzeće nastalo po modelu javno-privatnog partnerstva kao i to da će u vojvođanskim selima u narednom periodu biti predstavljen projekat poboljšanja kanalizacionog sistema i mreže po selima. Dogovorena je podrška JKP „Vodokanal“ u njihovim prekograničnim projektima u ovoj oblasti a razgovaralo se I o turističkom potencijalu „Bačkog Podunalja“.\nIspred Ministarstva za zaštitu životne sredine pored državnog sekretara, na sastanku su prisustvovali i Slobodan Perović, pomoćnik ministra za strateško planiranje i projekte i Darinka Radojević, načelnik Odeljenja za strateško planiranje. Među domaćim učesnicima sastanka bili su pored gradonačelnice i Miroslav Kovačić, član Gradskog veća za oblast komunalne delatnosti i investicija i načelnici resornih odeljenja Gradske uprave grada Sombora, Igor Latas i Milanka Krstić, te predstavnici JKP „Čistoća“ i JKP „Vodokanal.“


Po prvi put u istoriji Tesla će ove godine nadmašiti Porsche na njegovom terenu - Auto Republika\nSada je već izvesno da će na kraju godine, šef američke kompanije Tesla, Ilon Mask moći da se podiči još jednom pobedom u prestižnom duelu. Naime, po svemu sudeći će prodajni rezultati Tesle na nemačkom tržištu biti bolji od onih koje je zabeležio Porsche, odnosno tržišni udeo Tesle će nadmašiti Porscheov na nemačkom tržištu, što će biti prvi put u istoriji. Ovaj zaključak proizilazi iz podataka o broju novoregistrovanih vozila u toj državi, a koji na redovnim osnovama objavljuje Savezno telo nadležno za pitanja transporta (KBA), piše „Wirtschaftswoche“.\nUdeo Tesle na nemačkom tržištu je do kraja oktobra dostigao nivo od 1,3% zahvaljujući cifri od bezmalo 26 hiljada isporuka u toj državi. S druge strane, tokom prvih deset meseci tekuće 2021. godine, Porsche je uspeo da zabeleži svega 20 hiljada realizovanih kupoprodajnih ugovora, što je bilo dovoljno za tržišno učešće od jednog procenta.\nJasno je da je teško očekivati da će Porsche tokom poslednja dva meseca nadoknaditi zaostatak za Teslom, posebno imajući u vidu da je do kraja oktobra, u proseku prodavao ne više od dve hiljade vozila na domaćem tržištu, što bi značilo da tim tempom realizacije, Tesla ostaje nedostižna sve i da ne isporuči više nijedan automobil do kraja godine, što je neverovatno. Nasuprot tome, uz početak rada nove fabrike američke kompanije koja je izgrađena u Grinhajdu uz Berlin, prodaja Tesle će rasti i postaće apsolutno nedostižna za Porsche i u budućnosti.\nPravo mesto je za opasku koja otkriva da je na globalnom nivou, Tesla već daleko ispred Porschea. Isporuke Amerikanca tokom prva tri ovogodišnja tromesečja su na nivou od 624 hiljada četvorotočkaša, dok je Porsche izvestio o 217 hiljada otprema novih vozila, što govori o odnosu od, grubo rečeno 3:1 za Maskovu firmu.\nČuveni nemački Porsche je prisiljen da prizna poraz od američke kompanije i u oblasti vrednosti brenda. Naime, prema nalazima analize koju je upriličio Interbrands u studiji “Best Global Brands”, vrednost marke Tesla je na nivou od 36 milijardi američkih dolara, dok je vrednost brenda Porsche na koti od tek trećine iznosa na koji je procenjena marka Tesla (12 milijardi američkih dolara).\ntags: nemačko tržište porsche prodajni rezultati 2021. tesla\nprevious Globalni opoziv za Mercedes EQC\nnext Prve fotografije: Ford Mondeo i Lincoln Zephyr\nI AMG ima svoj električni automobil – EQS sa više od 760 “konja” (GALERIJA)\n06/09/2021 - 06:17


"Lisje" hoće da gazduje\nNOVI SAD - Mesna zajednica u Veterniku suprotstavila se zahtevu JKP "Lisje", koje pokušava da preuzme upravljanje mesnim grobljem, na osnovu odluke opštinske skupštine od pre nekoliko godina. U Veterniku kažu da su se do sada sami uspešno starali o svom groblju i da su izdvojili nemala sredstva za njegovo uređenje i da zato ne mogu dozvoliti da "Lisje", koje pune tri godine "tamo nije ni zavirilo", sada preuzme upravu. Razlog više za neprihvatanje ovog zahteva, jeste i činjenica da se sahrane na mesnom groblju sada plaćaju 3.000 dinara, a da bi u slučaju da nadležno gradsko preduzeća preuzme taj posao cena odmah porasla na 12.870 dinara.\n- Odavno sam uputio zahtev gradonačelniku da se ovaj problem razmatra kao posebna tačka dnevnog reda na sednici Skupštine grada, ali to do sad nije učinjeno, iz meni nepoznatih razloga. Predlagao sam da se poništi skupštinska odluka kojom je "Lisje" formalno preuzela brigu o groblju, a koja suštinski nikada nije zaživela, te da se omogući mesnoj zajednici da nastavi posao koji je i do sada radila. Isti predlog uputiću i za prvu jesenju sednicu gradskog parlamenta, jer nema ni jednog opravdanog razloga zbog kojeg bi sada "Lisje" dobilo na upravljanje nešto o čemu tri godine nije htelo da vodi računa - kaže odbornik iz Veternika Miodrag Milošević.\nMesnoj zajednici je dostavljen nalog i komunalna inspekcije, koja zahteva da se kompletna dokumentacija o groblju odmah preda "Lisju". Odbornik Milošević je inspekciji uputio kontra-zahtev, u kojem traži da se izvršenje ovog rešenja odloži sve dok se ne izjasni Skupština grada, čime bi se, smatra on, smanjile tenzije oko čitavog slučaja.


Datum rodjenja: 9. 1. 1967.\nRođen 1967. godine u Užicu.\nKako navodi u zvaničnoj biografiji, srednju Pravno-birotehničku školu završio je u Užicu, a 1991. godine diplomirao je na Pravnom fakultetu u Beogradu.\nOd avgusta 1992. godine je u Ministarstvu unutrašnjih poslova, tadašnjem Sekretarijatu unutrašnjih poslova u Užicu, na radnom mestu inspekcijski i upravni poslovi bezbednosti saobraćaja. „Uveo je sistem prethodne provere dokumentacije i oznaka na vozilu, koji je uspostavljen u svim organizacionim jedinicama SUP-a Užice, zbog čega je prekinuta praksa registrovanja neregularnih vozila na tom području“, ističe u biografiji.\nOd 1996. do 2002. godine obavljao je poslove šefa Odseka za inspekcijske i upravne poslove SUP-a Užice, nakon čega, prelazi u Upravu saobraćajne policije da radi na obuci saobraćajne policije.\nJanuara 2010. godine postaje zamenik načelnika Uprave saobraćajne policije i „u naredne četiri godine koordinira aktivnosti saobraćajne policije na donošenju podzakonskih akata u cilju implementiranja novog Zakona o bezbednosti saobraćaja na putevima“.\nOd 20. juna 2014. do 19. decembra 2014. obavljao je poslove načelnika Uprave saobraćajne policije. „U tom periodu sa svojim saradnicima uspostavlja niz novih kriterijuma kojima propisuje standarde postupanja saobraćajne policije usmerene na povećanje aktivnosti saobraćajne policije, koja doprinosi većoj bezbednosti saobraćaja, kao i propisivanje jasnih procedura za rad kojima se sprečavaju uslovi za širenje korupcije“, napominje u biografiji.\nNa sednici Vlade Srbije 19. decembra 2016. godine izabran je za novog direktora policije.\nZbog (ne)postupanja policijskih snaga tokom protesta građana u Beogradu 7. jula i u noći između 7. i 8. jula 2020, organizacija CRTA zatražila je njegovu neopozivu ostavku.\nVlada Srbije je 22. decembra 2021. usvojila rešenje o prestanku petogodišnjeg mandata Rebiću na funkciji direktora policije.


Veliki skok akcija širom sveta, Gordon Braun traži pomoć za MMF\nBerze u Sjedinjenim Državama, Nemačkoj i Hong Kongu ostvarile su izuzetno velike dobitke u utorak. Vodeći indeks na Volstritu, Dau Džons, porastao je za gotovo 11 odsto, kao i drugi indeksi na njujorškoj berzi.\nPrethodno je hongkonški Hang Seng zabeležio porast od preko 14 odsto, dok je vodeći indeks na frankfurtskoj berzi porastao preko 11 odsto. Berze u Tokiju, Parizu i Londonu takodje su imale pozitivne rezultate. Uspešni rezultati na berzama usledili su posle najavljenih mera brojnih vlada širom sveta da stabilizuju posustalu globalnu ekonomiju. Investitori očekuju da će centralne banke u SAD i Evropi uskoro smanjiti kamatne stope kako bi podstakle ekonomsku aktivnost.\nU medjuvremenu, britanski premijer Gordon Braun izjavio je da je prioritet Londona i Pariza da spreče da se globalna finansijska kriza proširi na istočnoevropske ekonomije u tranziciji. Braun kaže da bi Medjunarodni monetarni fond mogao da ostane bez novca u nastojanju da pomogne ekonomije širom sveta, zapalim u finansijsku krizu. Braun je apelovao na zemlje sa znatnim rezervama, poput Kine, i naftom bogate države persijskog zaliva, da daju veće doprinose fondu, koji u poslednje vreme nastoji da pomogne izvesnom broju zemalja, uključujući Ukrajinu i Island.\nPremijer Braun je uputio pomenuti apel pre odlaska u Francusku, radi razgovora o ekonomskim pitanjima sa predsednikom Nikolom Sarkozijem. On takodje treba prekosutra u Londonu da se sastane sa nemačkom kancelarkom Angelom Merkel.\nU medjuvremenu, centralne banke dve vodeće ekonomije mogle bi da smanje svoje ključne kamatne stope u nastojanju da podstaknu rast.\nNajviši funkcioneri američke Uprave federalnih rezervi počeli su danas dvodnevni sastanak i mogli bi već sutra da objave smanjenje pomenute kamatne stope. Predsednik Evropske centralne banke navodi da će ta institucija takođe verovatno smanjiti kamatne stope naredne nedelje.


ODRŽAN SEMINAR ZA SEKCIJU MLADIH I SEKCIJU ŽENA SSSS | Savez Samostalnih Sindikata Srbije\nVesti SSSSSekcija mladihSekcija žena\nODRŽAN SEMINAR ZA SEKCIJU MLADIH I SEKCIJU ŽENA SSSS\nU Vrnjačkoj Banji 16. i 17.oktobra je u organizaciji Saveza samostalnih sindikata Srbije i uz podršku Panevropskog regionalnog veća MKS i švedskog programa podrške sindikatima “Union to Union” održan prvi zajednički seminar dveju sekcija SSSS. Skup su otvorili predsednik SSSS Ljubisav Orbović, koordinatorka kancelarije MKS/PERC Enisa Vranac Salimović i predsednice Sekcije mladih i Sekcije žena SSSS.\nGospođa Vranac Salimović navela je dobar primer SSSS u radu sa mladima, odnosno potrebu da sindikalni pokret globalno stavi akcenat na angažovanje mladih.\nPredsednik SSSS Ljubisav Orbović je upoznao učesnike sa izbornim aktivnostima koje su u osnovnim sindikalnim organizacijama započete 1. oktobra, potom će se odvijati na teritoriji i u granskim sindikatima, da bi se u maju 2020. završile Kongresom SSSS. Predsednik Orbović istakao je potrebu mnogo većeg angažovanja kako žena tako i mladih i pozvao ih da se u što većem broju kandiduju u osnovnim sindikalnim organizacijama, i na drugim nivoima sindikalnog organizovanja.\nSledeća sesija seminara je bila posvećena nasilju nad ženama. Temu nasilja na radnom mestu predstavila je predsednica Sekcije žena Radmila Obrenović kroz prezentaciju o ulozi sindikata u zaštiti radnih i socijalnih prava žena. Važan momenat u kome će sindikati dodatno moći da pruže podršku je najnovija Konvencija Međunarodne organizacije rada broj 190 o sprečavanju rodno zasnovanog nasilja i uznemiravanja na radnom mestu. Mirjana Mitić iz Autonomnog ženskog centra govorila je o nasilju u porodici i pružanju podrške ženama žrtvama nasilja. Razvila se konstruktivna diskusija o mitovima i predrasudama u vezi sa nasilnicima i njihovim žrtvama.\nPredsednica Sekcije mladih Ružica Grabovac govorila je o iskustvima sa Evropske akademije za mlade sindikalne lidere i o narednim aktivnostima Sekcije mladih SSSS u 2019. i 2020. godini.\nAleksandra Knežević iz Razvojnog centra za mlade predstavila je regionalni projekat “Prava u radu, rad na pravima” i pozvala je sindikate da razvijaju projektne kapacitete i saradnju. Nekoliko predstavnika Sekcije mladih SSSS koji su imali prilike da učestvuju u pomenutom projektu govorili su o neposrednim utiscima i znanju koje su stekli kroz učešće.\nNa seminaru je usvojena značajna inicijativa mladih i žena – da članovi Predsedništva SSSS postanu i predsednici/predsednice ovih dveju sekcija. Predlog će biti dostavljen organima Saveza na razmatranje.\nSkup je završen uspešno i u produktivnoj atmosferi, uz smernice za dalji rad, razvoj i saradnju sa partnerima.\nPrethodni članakSINDIKATI I OMLADINSKE ORGANIZACIJE\nNaredni članakDOSTOJANSTVEN RAD U ERI DIGITALIZACIJE


ana ivanovic bastijan svajnstajger dragana dzajic milos ivanovic krstenje deteta\nAna i Švajni u junu sa sinovima porodično dolaze u Srbiju, na krštenje Aninog bratanca, sina Miloša Ivanovića i Dragane Džajić, piše "Kurir".\nKako se dalje navodi, bračni par će u prestonicu doći na porodično slavlje, koje će biti organizovano samo za užu familiju.\nZbog aktuelne situacije u zemlji i svetu, porodice Ivanović i Džajić ne žele da prave gala ceremoniju sa mnogo zvanica, već će čin krštenja biti upriličen u crkvi, a nakon toga sledi porodični ručak.\nAna nakon rođenja drugog sina Leona, koji se rodio u avgustu prošle godine, nije dolazila u Srbiju, dok je sa starijim Lukom do sada više puta boravila u Beogradu.\nAna Ivanović, Bastijan Švajnštajger, Miloš Ivanović\nAnin brat Miloš Ivanović i Dragana Džajić, kreatorka i ćerka fudbalske legende Dragana Džajića, su se, podsetimo, venčali 25. maja 2019, a 16. decembra iste godine dobili su sina Vida.


Palmer: Oprez na uskraćivanje prava u antikorona merama\nVeoma je važno i da postoji razumevanje za ljudska i građanska prava i da su ona očuvana: Metju Palmer\nZajedno ćemo poraziti koronavirus, a posle toga svuda bi trebalo da usledi ukidanje privremenih mera i povratak poštovanju ranijih građanskih sloboda, izjavio je Metju Palmer, zamenik pomoćnika državnog sekretara Sjedinjenih Američkih Država i specijalni predstavnik SAD za Zapadni Balkan.\nPalmer je za Glas Amerike, na pitanje o merama u Srbiji i Republici Srpskoj u Bosni i Hercegovini, rekao da prati situaciju i da je važno da vlade oprezno donose odluke do kog stepena mogu da utiču na prava i slobode svih građana kako bi se uspešno nosile sa krizom.\n“Potrebno je da postupci vlasti budi odmereni. Trebalo bi da mere budu proporcionalne i da mogu da se ukinu čim se epidemija završi. Na primer, jedno od osnovnih prava američkih građana po Ustavu jeste sloboda javnih okupljanja. Teško ga je primeniti u uslovima pandemije virusa, u situacijama u kojima okupljanje veće grupe ljudi predstavlja zdravstveni rizik. Tako da je u ovom trenutku to pravo ograničeno. Ali, to je privremena mera i stvari će biti vraćene na pređašnje stanje. Nadam se u veoma kratkom vremenskom roku. Potrebno je da mi kao građani budemo svesni mera koje preduzimaju vlasti. Veoma je važno i da postoji razumevanje za ljudska i građanska prava i da su ona očuvana”, naveo je Palmer.\nOn je rekao da su, što se tiče medicinske pomoći, najhitnije potrebe u Srbiji, regionu i većem delu sveta testovi, oprema za ličnu zaštitu i podrška osoblju za vanredne situacije. Nakon što je u Srbiju prošle nedelje stiglo 6.000 testova za korona virus i najavljena pomoć u hrani i sanitarnim paketima, Palmer je naveo da su zemlje Zapadnog Balkana u poziciji da snažno odgovore na pretnju korona virusa u velikoj meri i zahvaljujući naporima koje su SAD i drugi uložili kroz pomoć tim zemljama da razviju svoje institucionalne kapacitete. U proteklih 20 godina uložili smo milijarde dolara pomoći u region“, istakao je Palmer.\nGovoreći o kineskoj i ruskoj pomoći, Palmer je naveo da nije u pitanju takmičenje.\n“Ako Kina i Rusija mogu da pomognu Srbiji i drugima na Zapadnom Balkanu, to je sjajno”, rekao je Palmer za Glas Amerike.